«Хачу, каб ён пабачыў сына» — Яна Смаляга, жонка Лявона Халатрана, пра суд над мужам\n17 люты 2021, 18:41\nЯна Смаляга, жонка Лявона Халатрана\nЛявон Халатран, валянтэр штабу Віктара Бабарыкі, 17 лютага выступіў на працэсе з апошнім словам.\n«Я законапаслухмяны грамадзянін, які любіць сваю краіну — Беларусь, і таму мне вельмі прыкра чуць абвінавачаньні на мой адрас, якія тут гучаць ад пракурора», — казаў Лявон Халатран, зьвяртаючыся да судзьдзі Юліі Блізьнюк і прысутных у залі.\nЛявон Халатран у судзе\n«Заспакаяльныя лекі не дапамагаюць»\nСярод прысутных была і Яна Смаляга — жонка Лявона Халатрана і маці іх трохгадовага сына Мікаэля. Перад апошнім судовым паседжаньнем, ужо ў судовай залі, Яна расплакалася.\n«Пракурор учора прасіў для Лявона „хімію“, але без вызваленьня ў судзе. То бок яго не адпусьцяць з „Валадаркі“ дамоў, а потым некуды адвязуць. Вось гэта не ідзе з галавы», — кажа Яна. — Што мужа апраўдаюць, я не разьлічваю, такія цяпер суды, але калі дадуць «хімію», дык спадзявалася, што хаця б на некалькі дзён адпусьцяць дамоў. Але ў гэтым, відаць, будзе адмоўлена«.\nЖанчына спасылаецца на аналіз выракаў палітычных працэсаў гэтага году: «Суды даюць дакладна тое, чаго просяць пракуроры».\nПраз тры тыдні сыну будзе 4 гады\nУ апошнім слове Лявон Халатран згадаў пра сына Мікаэля, у якога 11 сакавіка будзе дзень народзінаў. Падсудны спадзяецца адзначыць сямейнае сьвята з сынам. Яна кажа, што таксама яшчэ на гэта спадзяецца, але як на цуд.\n«Вельмі хачу, каб ён пабачыў сына. Той падрос, шмат чаго новага ўмее рабіць, а Лявон гэтага ня бачыць. І сын ужо паўгода ня бачыў тату, чакае яго. Увесь час пытаецца, дзе тата. Пра турму я не расказвала, усё спадзявалася, што выпусьцяць. Чакала, што праз тыдзень, месяц, тры месяцы будзе на волі, а цяпер бачу па іншых працэсах, што марна. Проста трэба годна сустрэць прысуд, пра гэта думаю», — кажа Яна Смаляга.\nЯна Смаляга ў судзе\nБілі, абражалі словам «чарна...ы»\nВалянтэра штабу Віктара Бабарыкі, дырэктара бару ў прасторы ОК-16 Лявона Халатрана затрымалі яшчэ 11 жніўня. 15 сутак актывіст прабыў на Акрэсьціна і з таго часу сядзіць у СІЗА № 1 на Валадарскага. Пра ўмовы на «Валадарцы» Яна ведае няшмат — кажа, што адтуль забаронена перасылаць зьвесткі. «Казаў, што там нельга нічога апісваць. Толькі што шмат людзей у камэры і што шмат хто курыць».\nУ судзе Лявон Халатран пацьвердзіў ранейшыя зьвесткі пра тое, што пасьля затрыманьня яго прывезьлі ў будынак Галоўнай управы па барацьбе з арганізаванай злачыннасьцю і карупцыяй (ГУБАЗіК), дзе моцна зьбілі.\n«Зьвязалі рукі плястыкавым хамутом, паставілі тварам да сьцяны і пачалі зьбіваць, у тым ліку білі па галаве», — расказваў Лявон Халатран у судзе. Аднак на працэсе ён прамаўчаў пра расісцкія выказваньні на свой адрас, якія пачуў пасьля затрыманьня. Яна Смаляга ўдакладніла, калі даведалася пра гэта ад мужа.\n«У сьнежні на спатканьні ён расказаў пра гэты эпізод з выказваньнем на ягоны адрас у міліцыі. Што называлі яго „чарна...ым“ і зьбівалі. Я пачала распытваць, плакаць, тады ён супакоіў, маўляў, білі ня так і моцна. Ну добра, але зьневажаць навошта? Гэта ж расізм!» — абураецца Яна.\nБацькі падсуднага Халатрана\nЛявону Халатрану 34 гады, паводле нацыянальнасьці ён армянін. Нарадзіўся Лявон у Тбілісі, большую частку жыцьця правёў у Беларусі. У Віцебску жывуць ягоныя маці і бацька — абое лекары. Паводле Яны Смалягі, якая ведае Лявона больш за 6 год, яна ніколі ня чула ад яго скаргаў на расісцкія абразы.\n«Для мяне дзіка, што такое магчыма ў нас у Беларусі — звычайны расізм. Жартачкі, анэкдоты пра армян — гэта чула, але добразычлівыя, з гумарам. А каб вось так нехта назваў яго „чорным“ — ніколі. І за час, як ён жыве тут, здаецца, такога зь ім не было. Хіба што ў малым узросьце, калі дзеці абменьваюцца рознымі мянушкамі. Але чаму гэта гучыць менавіта ад нашых праваахоўнікаў, можна здагадацца, — кажа Яна. — Калі вакол беззаконьне, калі можна беспакарана біць чалавека, дык якая розьніца, пад якія словы? Відаць, у іхнага начальства такая лёгіка».\n«Хіба была камэнданцкая гадзіна?»\nУ апошнім слове Лявон Халатран казаў пра абсурднасьць выстаўленага яму абвінавачаньня.\n«Як можна перашкодзіць працы транспарту, калі выйсьці на вуліцу, дзе транспарт спыніў рух ужо паўгадзіны таму? Як можна абвінавачваць у наўмысным выхадзе на вуліцу, калі камэнданцкай гадзіны не было і прагулкі па вуліцы не забароненыя?» — задаваў пытаньні суду Лявон Халатран.\nЯгоная жонка Яна Смаляга таксама абураецца напісаным у абвінавачаньні супраць мужа. Днём раней суд выдаліў яе з залі за рэпліку — жанчына пракамэнтавала зьяўленьне сярод рэчавых доказаў тэлефона, які яе мужу не належаў. «Якое абвінавачаньне, такія і доказы», — мяркуе Яна Смаляга.\nУ апошнім слове з лавы падсудных Лявон Халатран выказаў словы падтрымкі Віктару і Эдуарду Бабарыкам, Марыі Калесьнікавай, Максіму Знаку ды іншым палітвязьням.\nПрысуд Лявону Халатрану агучаць 19 лютага.


Catholic.by - Гамілія на нядзелю Спаслання Духа Святога (4 чэрвеня)\nГамілія на нядзелю Спаслання Духа Святога (4 чэрвеня)\t | Друк |\nСёння мы з вамі становімся сведкамі вельмі важных падзей у жыцці Касцёла. «Калі настаў дзень Пяцідзясятніцы, усе былі разам на адным месцы. І раптам узняўся шум з неба, нібы павеў моцнага ветру, і напоўніў увесь дом, дзе сядзелі яны».\nМожам сказаць, што гэты дзень з’яўляецца днём нараджэння паўсюднага Касцёла. Менавіта сёння мы з вамі перажываем знамянальную ўрачыстасць Спаслання Духа Святога.\nХрыстус запрашае нас адкрыцца на дзейнасць Духа Святога, так як гэта зрабілі Яго Апосталы і вучні. «Спакой вам! ... Прыміце Духа Святога». Мы з вамі такія ж вучні, хоць і аддзяляе нас немалы прамежак часу ад падзеяў першай Пяцідзясятніцы, першых Зялёных святаў, як называюць гэтую ўрачыстасць у народзе. Аднак і зараз Дух Святы, які сыходзіць ад Айца і Сына, напаўняе нашыя сэрцы шматлікімі дарамі і харызмамі ў нашым хрысціянскім жыцці.\nТаму сёння чарговы ўспамін той першай нядзелі, калі вучні збіраліся разам. Заўважце: яны трывалі разам. Не сказана ў Святым Пісанні, што вучні дзесьці ў глыбіні сэрца верылі, што Бог ёсць, і жылі кожны паасобку. Такое толькі зараз можна пачуць ад некаторых людзей. Але на пачатку так не было. Апосталы і вучні былі разам у супольнасці, якая называецца Касцёлам. Яны чакалі дару ад Айца, чакалі спаўнення абяцання, якое даў ім Езус перад тым, як узысці на неба: «Вось Я спасылаю на вас абяцанне Айца Майго. А вы заставайцеся ў горадзе, пакуль не апранецеся ў моц з вышыні».\nМае дарагія! Менавіта ў гэтым заключаецца сэнс нашых штонядзельных спатканняў з Езусам у Эўхарыстыі. «Там, дзе двое або трое сабрана ў імя Маё, — кажа Езус, — там Я сярод іх». Сем тыдняў таму мы радаваліся ўваскрасенню Езуса Хрыста. Гэтая ўрачыстасць традыцыйна збірае найбольшую колькасць веруючых у касцёле. Але, мае дарагія, кожная нядзеля ўключае ў сябе гэтую таямніцу. Менавіта таму кожная нядзеля на працягу года з’яўляецца абавязковай для ўдзелу ў святой Імшы.\nКожная нядзеля, мае дарагія, — гэта тое ж уваскрасенне, гэта тое ж спасланне Духа Святога, якое асаблівым чынам святкуем сёння. У літургіі кожнай нядзелі ёсць такія словы, якія прыводзяць да высновы, што нядзеля — гэта дзень, у які Езус уваскрос і спаслаў на Апосталаў Духа Святога.\nВарта кожнаму з нас усвядоміць такую рэч: праз спасланне Духа Святога нам адкрываецца вялікая таямніца быту і дзейнасці Бога. І ў святле гэтага мы пазнаём, што Бог Айцец з’яўляецца аўтарам справы стварэння, Божы Сын — стаіць на чале справы адкуплення, і менавіта сёння аб’яўляецца трэцяя Божая Асоба — Дух Святы, які здзяйсняе справу асвячэння чалавека, а праз яго — асвячэння ўсяго свету.\nЯшчэ ад самага пачатку існавання Касцёла існуе разуменне двух этапаў спаслання Духа Святога. Першае спасланне — гэта той момант, калі Езус пасля свайго ўваскрасення ўваходзіць праз закрытыя дзверы да супольнасці сваіх вучняў, далікатна дзме на іх і кажа: «Вазьміце Духа Святога! Каму адпусціце грахі, таму будуць адпушчаны, на кім іх затрымаеце, на тым будуць затрыманыя». І гэта было так званым першым спасланнем Святога Духа.\nЯно было спасланнем «на адпушчэнне грахоў». І было накіравана на стварэнне новага чалавека, на ачышчэнне сэрца. Вобразна кажучы, першае спасланне Духа Святога прычынялася да аднаўлення і падрыхтоўкі сэрца, якое, нібы каштоўны посуд, пад уздзеяннем Духа ачышчалася і рыхтавалася да другога спаслання, дзякуючы якому гэты высакародны посуд — нашыя сэрцы — мог быць напоўнены Духам Святым, Яго шматлікімі дарамі і ласкамі.\nУявіце сабе, што магло б стацца, калі б дар Духа Святога, Яго Боская моц, Яго шматлікія багатыя харызмы ўліваліся ў непадрыхтаваныя сэрцы, калі посуд чалавечага сэрца яшчэ не адноўлены? Можам сабе ўявіць і добра ведаем, што сталася б. А было б так, як сказаў Езус: «Не ўліваецца маладое віно да старых мяхоў». Чаму? Езус тлумачыць: «Бо ў такім выпадку мяхі рвуцца: віно выцякае і мяхі марнуюцца. Маладое віно належыць уліваць да новых мяхоў. Тады і адно і другое захоўваецца». У выпадку дароў Духа Святога справядліва сказаць, што яны і ёсць тым маладым віном, якое ўліваецца ў мяхі нашых сэрцаў. Для маладога віна нам патрэбны новыя мяхі.\nУ першым спасланні Езус пакідае сродкі, неабходныя для аднаўлення чалавека, аднаўлення супольнасці, для таго, каб стварыць і падрыхтаваць у духоўным сэнсе новыя мяхі. І гэтыя сродкі — сакрамэнты. Першы — гэта сакрамэнт хросту. Як кажа святое Пісанне, «хрост на адпушчэнне грахоў». І другі сакрамэнт — сакрамэнт споведзі: «Каму адпусціце грахі, тым будуць адпушчаныя, на кім пакінеце, на тым застануцца».\nМае дарагія, стварэнне новага чалавека, аднаўленне сэрца — гэта нішто іншае як адпушчэнне грахоў. Бо з-за нашых грахоў і правінаў забруджваецца каштоўны посуд нашага сэрца, а нашы так званыя мяхі становяцца старымі і дзіравымі. Але, дзякуючы Божаму прабачэнню ў сакрамэнце споведзі, мы маем магчымасць аднавіць сябе, каб нанова падрыхтавацца да прыняцця дароў Духа Святога, па-іншаму падысці да другога спаслання Духа Святога, як разумеў гэта першы Касцёл.\nТаму для нас, веруючых, першае спасланне Духа Святога — гэта нашае ўласнае навяртанне, гэта прыняцце евангельскай праўды да сэрца. Другое ж Яго спасланне — гэта ўмацаванне ў праўдзе, нашае жыццё і сведчанне Евангелля Хрыста. Гэта канкрэтнае заданне, якое вызначае мне Бог у маім жыцці. Гэта жыццё паводле прынцыпаў веры. Гэта атрыманне Божых дароў і выкарыстанне іх у жыцці. Як для ўласнага дабра, так і для дабра супольнасці Касцёла.\nТак было ў жыцці Апосталаў. Яны не адразу ўсё разумелі пра Езуса, пра Бога і лёс гэтага свету. Апосталы былі сведкамі шматлікіх цудаў Езуса. З Яго вуснаў яны чулі не адзін заклік да навяртання, прыгожую навуку пра Божае Валадарства. Яны слухалі Яго словы, бачылі праўды і прынцыпы, якімі жыве Езус, але не былі моцнымі ў веры. Апосталы чулі, што любоў з’яўляецца найвышэйшай вартасцю, да якой павінен імкнуцца і якой павінен жыць кожны чалавек. Але для іх гэта была толькі тэорыя. На практыцы вучням Хрыста яшчэ далёка было да гэтага ўзнёслага ідэалу, каб рэалізаваць самую галоўную запаведзь: любові да Бога і бліжняга.\nІ толькі зараз, калі Дух Святы сыходзіць на Апосталаў, яны пачынаюць разумець тое, што казаў Езус, яны выходзяць у свет, каб несці Евангелле, каб абвяшчаць Божае Валадарства. Да гэтага Апосталы былі нібы паралізаваныя страхам і неабгрунтаванай бояззю, ім здавалася, што ўвесь свет супраць іх, а яны няздольныя нешта змяніць. Але дарэмна яны так думалі. Сам Езус кажа: «Будзьце адважнымі! Я перамог свет!» І калі Дух Святы напаўняе хрыстовых вучняў, спаўняюцца словы Езуса адносна Духа Святога: «Ён вас усяму навучыць».\nІ цяпер вучні з адвагаю ў сэрцы выходзяць у свет, бачна іх унутраная перамена. «І напоўніліся ўсе Духам Святым і пачалі гаварыць на іншых мовах, як Дух даваў ім прамаўляць». Бачна, што зараз хрыстовыя вучні падрыхтаваныя, каб скласці найвышэйшую ахвяру, — аддаць жыццё ў Імя Езуса. «Няма большай любові, калі хтосьці жыццё сваё аддае за братоў сваіх».\nДарагія! Менавіта так выглядае дынаміка дзейнасці Духа Святога: спачатку ідзе падрыхтоўка нашых сэрцаў, калі Езус, як мы сёння чуем у Евангеллі, дае нам Духа Святога, і ўрэшце адбываецца Ягонае прыйсце ў моцным ветры і языках полымя.\nІ так, як было калісьці, ёсць і цяпер: Езус звяртаецца да кожнага, кажучы: «Ідзіце па ўсёй зямлі і абвяшчайце Добрую Навіну». А каб адважна ісці ў свет, трэба быць умацаванымі ў веры, як у свой час апосталы. Нам патрэбны дары Духа Святога. Таму сёння Дух Святы сыходзіць і на кожнага з нас, каб сваёй нябачнай моцаю дакрануцца да глыбіняў нашых сэрцаў.\nНапрыканцы нашага разважання хачу прывесці словы святога Яна Паўла ІІ: «Мерай чалавека з’яўляецца яго сэрца. Неабсяжнае сэрца, у якім ёсць велізарная прастора для чалавека і для Бога. Але, калі гэтае сэрца закрытае, то промні ласкаў Духа Святога не могуць запоўніць яго глыбокую і вялікую прастору — Божыя ласкі сплываюць, не трапляючы ў сэрца».\nДарагія браты і сёстры! Трэба і нам у пакоры схіліць галовы перад Богам і адкрыць нашыя сэрцы на прыняцце Божых дароў на кожны дзень. Варта ўсведамляць тую бязмерную любоў, якую дае нам Бог у сваіх дарах і ласках. У кожнай нашай малітве, калі мы прымаем сакрамэнты, падчас кожнай св. Імшы нам неабходна Божае святло, любоў, моцная вера, мужнасць і адвага. І сёння Дух Святы спасылае нам свае дары: мудрасць, розум, раду, мужнасць, умеласць, пабожнасць, Божую боязь. Аб гэтых і іншых дарах з пакораю трэба прасіць Духа Святога і не толькі сёння...\nКалі вы з Богам, то ўсё магчыма. Тады не пужаюць ніякія жыццёвыя выпрабаванні і цяжкасці. А каб паспяхова рэалізаваць нашае хрысціянскае пакліканне да святасці, трэба адкрыць сябе на дзейнасць Духа Святога, запрасіць Хрыста ў нашыя асяроддзі, сем’і, у нашыя сэрцы. Запрашайце Яго не толькі сёння, але на працягу ўсяго свайго жыцця. Амэн.\nАдноўлена 01.06.2017 15:15


Учора на Нямізе сабраліся сваякі загінулых\nhttp://spring96.org/be/news/7013 2007 2007-05-31T10:00:00+0300 2007-05-31T10:00:00+0300 1970-01-01T03:00:00+0300 be Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nВосем гадоў таму, 30 траўня 1999 году, у пераходзе на станцыі мэтро "Няміга" загінулі 53 чалавекі – большасьць дзяўчаты. Моладзь, што прыйшла на сьвята піва да Палацу спорту, ратавалася ў пераходзе ад навальніцы. Пасьля расьсьледаваньня справы суд прызнаў, што вінаватых у трагедыі няма.\nУчора, як паведамляе Радыё Свабода, на месцы трагедыі, каля ўваходу ў падземны пераход ля станцыі мэтро “Няміга”, сабраліся блізкія ахвяраў.\nПамінаньне ахвяраў пачалося ў праваслаўным катэдральным саборы. Пасьля памінальнай службы блізкія загінулых рушылі хросным ходам да месца трагедыі. Малітва адбылася таксама каля помнага знаку трагедыі.\nТацяна Равяка адзначае, што да міліцэйскага кіраўніцтва, адказнага за ахову парадку ў часе масавых мерапрыемстваў не было нават маральных спагнаньняў: « Калі людзі адчуваюць сваю калі не юрыдычную, віну, то хоць бы маральную віну за такія трагедыі”.


Хатняе асвятленне валасоў. Асвятленне русых, цёмных і рудых валасоў | feduter.ru\nСпосабы асвятленне валасоў\nМногія лічаць, што светлыя валасы - эталон жаноцкасці і прыгажосці. Аднак натуральная бландынка ад прыроды на сённяшні дзень - гэта ўжо рэдкасць. Таму вельмі часта каб здабыць прыгожы светлы адценне даводзіцца звяртацца да асвятленню валасоў.\nАсвятленне русых валасоў. Натуральныя русыя валасы могуць мець разнастайныя адценні: цёмна-залацісты, плацінавы, бледна-рыжы, попельных і г.д. Такі колер валасоў можна лёгка перафарбаваць у больш светлыя адценні, не прычыняючы ім асаблівай шкоды. Разгледзім некалькі спосабаў асвятлення русых валасоў.\nНатуральныя спосабы асвятленне валасоў\nКалі вы хочаце крыху ажывіць колер і захаваць здароўе валасоў, скарыстайцеся натуральнымі сродкамі асвятлення , напрыклад адварам рамонка, рабарбарам, лімонам, мёдам.\nТрохі асвяжыць колер без шкоды для валасоў дапаможа асвятляе шампунь . Для больш моцнага асвятлення або для абескаляроўвання варта скарыстацца перакісам вадароду. Лягчэй за ўсё паддаюцца асвятленню тонкія валасы. Чым валасы танчэй, тым менш трэба асвятляе складу.\nЧытаць далей: Як асвятліць валасы без фарбы: натуральныя спосабы\nАсвятленне з дапамогай мелірованіе\nНадаць валасам дадатковы аб'ём і глыбіню колеру можна з дапамогай мелірованіе . Гэты спосаб асвятленне валасоў лічыцца зберагалым. Асабліва добра глядзіцца мелірованіе на каскадных стрыжках . Мелірованіе можна параіць і натуральным бландзінкам. Гэта надасць прычосцы яркасць, аб'ём і арыгінальнасць.\nРусыя валасы паддаюцца асвятленню пры дапамозе стойкіх крэм-фарбаў. Сучасныя фарбы абагачаны расліннымі кампанентамі, якія забяспечваюць зберагалае афарбоўванне і роўны колер.\nСпосабы асвятлення цёмных і рудых валасоў\nЦёмныя, жорсткія і густыя валасы цяжка паддаюцца асвятленню. Пры непрафесійным падыходзе да асвятленню цёмных валасоў можна «зарабіць» сур'ёзныя пашкоджанні валасоў і скуры галавы. Брунэткі лепш адмовіцца ад моцнага асвятленне валасоў.\nЦёмныя валасы немагчыма перафарбаваць у светлае адценне з дапамогай крэм-фарбы без папярэдняга абескаляроўвання .\nПры асвятленні рудых валасоў часта атрымліваецца брудны медны адценне. Калі рудыя валасы афарбаваныя чырванаватымі фарбамі або хной, пры асвятленні яны набываюць светла-апельсінавы колер. Пазбавіцца ад жаўцізны на асветленых валасах дапамогуць оттеночные бальзамы .\nАсвятленне і абескаляроўванне валасоў перакісам вадароду\nСамым эфектыўным спосабам асвятлення цёмных валасоў з'яўляецца перакіс вадароду. З дапамогай яго вы можаце:\nЗлёгку асвяжыць натуральны колер валасоў;\nасвятліць валасы (нават з вялікім адсоткам сівізны) на два, тры і нават чатыры тоны;\nстраціла колер валасы для наступнай афарбоўкі ў светлыя адценні.\nАсвятляльнікаў для валасоў могуць быць на алейнай аснове, а таксама ў выглядзе парашка і крэму. Алейныя і Кремападобныя сродкі ўключаюць у свой склад рэчывы, якія ўзмацняюць асвятляе дзеянне перакісу ў некалькі разоў.\nАфарбаваныя валасы, асабліва вельмі цёмныя, паддаюцца асвятленню з вялікай працай. Працэс асвятлення можа заняць ад 30 хвілін да 1,5-2 гадзін. Валасы пры гэтым могуць набыць нечаканы адценне - ад зелянявага да аранжавага. У гэтым выпадку валасы можна пафарбаваць крэм-фарбай у арэхавы, светла-каштанавы або любы іншы колер.\nПамятаеце: абескаляроўванне валасоў - складаны хімічны працэс, які разбурае структуру воласа. Нягледзячы на тое, што многія сучасныя фарбы ўтрымліваюць заляцаюцца раслінныя кампаненты, валасы пасля абескаляроўвання вытанчаюцца, становяцца сухімі і ломкімі. Таму пасля блондирования валасоў неабходна правесці курс аднаўленчага лячэння з дапамогай спецыяльных прэпаратаў і хатніх масак . Не варта асвятляць валасы адразу пасля хімічнай завіўкі.\nЯк асвятліць валасы. Працэс абескаляроўвання валасоў\n1. Для асвятленне валасоў трэба спачатку прыгатаваць абескаляроўваюцца склад па інструкцыі.\n2. Дзве траціны фарбы раўнамерна размяркуеце на нямытых сухіх валасах.\n3. Вырабіце сродак па ўсёй даўжыні і на кончыкі, а карані валасоў пакіньце сухімі.\n4. Праз 10 хвілін нанёс астатнюю частку фарбы на карані валасоў.\nЧас вытрымкі фарбы паказваюць у інструкцыі. Яно яшчэ залежыць ад жаданай ступені асвятлення. Добра прополосните валасы вадой, затым вымыйце галаву шампунем.\nПрыбіраем жаўцізну з асветленых валасоў\nКалі вы асвятляе валасы дома, ёсць вялікая верагоднасць з'яўлення непрывабнага жоўтага адцення. Прыбраць жаўцізну дапамогуць спецыяльна распрацаваныя таніруюць бальзамы. Звярніце ўвагу на "сярэбраныя шампуні", яны ўтрымліваюць фіялетавы пігмент, нейтралізуе жаўцізну.\nЧытаць далей: Як прыбраць жаўцізну з асветленых валасоў


Сустрэча з кіруючым і аператыўным складам органаў дзяржбяспекі | Афіцыйны інтэрнэт-партал Прэзідэнта Рэспублікі Беларусь\nПрэзідэнт Беларусі Аляксандр Лукашэнка ў Палацы Незалежнасці 15 сакавіка правёў сустрэчу з кіруючым і аператыўным складам органаў дзяржбяспекі.\nКіраўнік дзяржавы падрабязна выказаўся на тэму абстаноўкі ўнутры і вакол Беларусі. Размова ў тым ліку ішла аб процідзеянні спробам Захаду расхістаць сітуацыю ў краіне, аб процідзеянні санкцыйным мерам, дамоўленасцях па развіцці супрацоўніцтва з Расіяй. Закрануў Прэзідэнт і тэматыку ваеннай бяспекі.\n"Я запрасіў вас у гэту залу для сур'ёзнай мужчынскай размовы (такая размова нядаўна адбылася з кіруючым складам Міністэрства абароны), - адзначыў Кіраўнік дзяржавы ў пачатку мерапрыемства. - Размова па сутнасці, кароткая і, я вельмі спадзяюся, што яна будзе рэзультатыўнай".\nПрэзідэнт перакананы, што на гэты момант органы дзяржбяспекі прымаюць усе неабходныя меры па абароне нацыянальных інтарэсаў краіны. І дзякуючы зладжанай рабоце сілавога блока паспяхова вырашаюцца задачы ў сферах разведкі, контрразведкі, абароны канстытуцыйнага ладу і процідзеяння тэрарызму. "Дзякуючы ўсё ж такі зладжанай рабоце вашай і МУС нам удаецца стрымліваць гэтыя атакі", - сказаў Кіраўнік дзяржавы.\nАляксандр Лукашэнка звярнуў увагу, што ў сваёй рабоце Камітэт дзяржаўнай бяспекі павінен сканцэнтравацца на глабальных, маштабных задачах, пастаўленых Кіраўніком дзяржавы: "Заўважце, я асабліва вас не цягну ў сферу сельскай гаспадаркі, прамысловасці (толькі па асобных элементах) і гэтак далей. Вы займайцеся сваёй справай: разведка, контрразведка, абарона канстытуцыйнага ладу, антытэрастыстычныя мерапрыемствы - гэта ваш хлеб, які вы павінны есці. Калі сітуацыя абвострыцца да немагчымага, першыя, каму я аб гэтым скажу і з кім параюся, - гэта з вамі".\nНа сустрэчы знайшлося месца і ўрачыстаму моманту - Аляксандр Лукашэнка ўдастоіў узнагарод супрацоўнікаў органаў дзяржаўнай бяспекі.\n"Што датычыцца той сітуацыі, якая складваецца вакол і ўнутры Беларусі - гэта толькі вяршыня айсберга. Менавіта вы ведаеце глыбіню і адваротны бок усіх сродкаў і метадаў уздзеяння, накіраваных на нас. Такіх як інспіраванне дзяржаўнага перавароту, арганізацыя тэрарыстычных актаў, акцый па запалохванні насельніцтва, правядзенне агрэсіўнай інфармацыйнай вайны, спробы разбурыць эканоміку. Словам, гібрыдная вайна. Менавіта такія войны ў сучасную эпоху будуць ва ўсіх кропках нашай планеты, калі будуць. І канечная кропка гэтай гібрыднай вайны, вядома ж, ваенная агрэсія. Пакуль мы да гэтага не дайшлі", - звярнуўся Аляксандр Лукашэнка да ўдзельнікаў сустрэчы.\nКіраўнік дзяржавы падкрэсліў, што яны як ніхто разумеюць вастрыню сітуацыі. Красамоўна сведчаць аб ёй і раскрытыя сіламі КДБ планы па ўчыненні насільных экстрэмісцкіх дзеянняў у адносінах да прадстаўнікоў дзяржаўных СМІ, суддзяў, дэпутацкага корпуса, супрацоўнікаў сілавых структур і членаў іх сем'яў.\nПрэзідэнт звярнуў увагу, што ў 2021 годзе органамі дзяржбяспекі Беларусі ва ўзаемадзеянні з іншымі дзяржаўнымі структурамі прадухілена 11 спроб учынення тэрактаў, арганізаваных і прафінансаваных з тэрыторыі Польшчы, Літвы, Украіны, ЗША і Германіі.\nЗадакументавана і спынена дзейнасць сеткі так званых спячых ячэек праекта "Рабочы рух", курыруемага спецслужбамі ЗША і Літвы. Удзельнікамі гэтага экстрэмісцкага фарміравання планаваліся дыверсіі з гібеллю людзей на аб'ектах Аршанскага і Мінскага чыгуначных вузлоў, на прадпрыемствах "Гродна Азот", "Гомсельмаш", "Нафтан", БМЗ. Для карэкціроўкі заходняй санкцыйнай палітыкі праз сетку інфарматараў ажыццяўляўся збор закрытых даных аб механізмах процідзеяння эканамічным абмежаванням", - пералічыў факты Прэзідэнт Беларусі.\nЁн таксама звярнуў увагу на неабходнасць стварэння надзейнай сістэмы контрразведвальнай абароны прадпрыемстваў і ўстаноў і нагадаў, што па гэтым пытанні былі прыняты канкрэтныя рашэнні, аддадзены распараджэнні ўраду, КДБ і іншым зацікаўленым. Кіраўнік дзяржавы пацікавіўся, як яны рэалізаваны на практыцы, якія ёсць праблемныя аспекты, што патрабуюць рэагавання на ўзроўні Прэзідэнта.\nАляксандр Лукашэнка прывёў у якасці прыкладу сітуацыю з рэферэндумам, які нядаўна прайшоў у Беларусі. "Мы правялі яго без здарэнняў. Але паглядзіце, якія "надзеі" звязвалі з гэтай падзеяй нашы збеглыя. Распрацаваны экстрэмісцкай арганізацыяй так званы план "Перамога" прадугледжваў арганізацыю серыі тэрактаў на тэрыторыі краіны, што стала б падставай для сацыяльнага ўзрыву. Сёй-той за мяжой не ўтойваў, што такой магла б стаць правакацыя з гібеллю людзей (гэта для іх наогул быў бы падарунак), свяшчэннаслужыцеляў або іншай "сакральнай ахвяры". Ад гэтых ідэй яны не адмаўляюцца і сёння. На шчасце, мы трымаем сітуацыю пад кантролем", - сказаў Прэзідэнт.\nПаводле яго слоў, таксама не далі жаданага выніку ўсе задзейнічаныя для зрыву канстытуцыйнай кампаніі механізмы: інфармацыйная агрэсія, спробы кібератак на аб'екты жыццезабеспячэння, чыгуначнага транспарту, прамысловасці, энергетыкі, праваахоўныя органы.\n"Хацеў бы вылучыць асобна тыя спробы кібератак, якія рабіліся супраць нас. Гэта падобна да біялагічнай зброі, і яшчэ нават мацней. Не трэба ні танкі, ні кулямёты, ні ракеты высокадакладныя. Дастаткова зрабіць масіраваныя кібератакі на эканамічныя аб'екты, суб'екты любой краіны. І гэтага будзе дастаткова, каб перавярнуць краіну", - адзначыў Кіраўнік дзяржавы.\n"Таму гэтаму напрамку барацьбы і КДБ, і іншых структурам трэба ўдзяліць асаблівую ўвагу", - даручыў беларускі лідар.\n"Выканаўцам названых мною планаў пара прызнаць, што свой апошні шанц рэабілітаваць сябе перад спонсарамі яны страцілі ў дзень рэферэндуму. Гэта ў іх быў час пік: атрымаецца, выведуць на вуліцу народ, перавернуць краіну - грошы дадуць. Не атрымаецца - грошай не будзе. Таму сёння на галодным пайку бегаюць па ўсёй планеце ад ЗША да Японіі, каб знайсці грошы. Не атрымалася. Пачалі пад розныя праграмы, у гэтым выпадку на вайну ва Украіне. Слухайце, "не вайне, не вайне!" крычаць усюды, а фарміруюць батальёны з ашалелых беларускіх грамадзян. А пад гэта просяць грошы. Ну зразумела, што калі нават грошы дыяспара або хтосьці за мяжой збярэ і накіруе ім, то 99% гэтых грошай асядзе ў іх у кішэнях, як гэта было да гэтага часу. Нарэшце Захад пачаў гэта разумець і грашамі не раскідваецца. Можа, таму, што ўжо ў саміх не так шмат іх", - заўважыў Аляксандр Лукашэнка.\nПрэзідэнт расказаў, хто і дзе цяпер рыхтуе пятую калону для Беларусі. "Кіруемая з Вільнюса, Варшавы, Кіева, а рэальна з Вашынгтона пятая калона - гэта, паўтару, ужо іншыя людзі (тут яны робяць правільна - твары трэба мяняць). Яны абучаюцца пад эгідай спецслужбаў ЗША і краін Заходняй Еўропы ва ўмовах павышанай канспірацыі. Абучаюцца на тэрыторыі асобных сумежных дзяржаў, па аналогіі з абвершколамі перыяду Вялікай Айчыннай вайны. Вопыт спатрэбіўся ім".\nПаводле слоў Кіраўніка дзяржавы, ужо сёння плануецца ўкараненне падрыхтаванай там так званай новай эліты ў розныя сферы беларускага грамадства: у дзяржапарат перш за ўсё, сілавыя структуры, грамадскія арганізацыі, сродкі масавай інфармацыі. "Ставяцца задачы "паўзучай" трансфармацыі беларускай дзяржавы ў інтарэсах Захаду, распродажу найбольш каштоўных эканамічных актываў, змянення палітычнага курсу краіны", - канстатаваў Прэзідэнт.\n"Змяненне палітычнага курсу - гэта і ёсць спроба перадзелу сфер уплыву ў рэгіёне. Відавочна, што канечная мэта - Расія, Кітай і іх устараненне як канкурэнтаў на геапалітычнай карце свету. Падзеі, якія адбываюцца вакол Украіны, з'яўляюцца прамым доказам таго", - сказаў беларускі лідар.\nАляксандр Лукашэнка адзначыў, што "віна" Беларусі толькі ў тым, што яна знаходзіцца на скрыжаванні інтарэсаў у цэнтры Еўропы. "Так будзе заўсёды. Таму што інтарэсы перасякаюцца праз Беларусь. І нам трэба выбудаваць так палітыку, каб утрымаць сваю краіну, як бы ні было цяжка", - падкрэсліў Кіраўнік дзяржавы.\n"Пасля правалу мяцяжу ўжо стаўка была зроблена на новыя асобы (на гэта звярніце асаблівую ўвагу), якія, на думку заходніх куратараў, узначаляць пратэсты, прычынай якіх, паводле разлікаў заказчыка, стане эфект ад санкцый. Гэта значыць санкцыі ўзбудзяць народ, узбударажаць, і яны потым сядуць на гэтага каня. Павінен сказаць, што нічога з гэтага не атрымаецца. Вы гэта разумееце. Хутка зразумеюць і простыя грамадзяне, - заўважыў беларускі лідар. - Мы не вырабляем тую прадукцыю, якую немагчыма прадаць на рынках, дапусцім, Расіі і Кітая. Я ўжо не кажу аб тым, што мы сёння гандлюем, напэўна, са ста краінамі, калі не больш. Але нам дастаткова нават гэтых рынкаў. І тую прадукцыю, якую мы вырабляем, дзякуй богу, яна заўсёды будзе запатрабавана на гэтых рынках".\nАляксандр Лукашэнка ўпэўнены, што ў хуткім часе больш запатрабаванымі будуць валюты такіх краін, як Расія або Кітай, на рынкі якіх Беларусь пастаўляе значную частку сваёй прадукцыі. А таму для грамадзян няма неабходнасці "бегаць па "завуголлі", па закавулках", каб недзе абмяняць рублі на долары: "Ну, вымянялі, нахапаліся. Цяпер гэты долар пакрыху пачынае прасядаць ужо. Таму што нікому не патрэбны. Асабліва ў сувязі з гэтымі санкцыямі, якія ўведзены супраць нас".\n"Напэўна, будзем хутка змагацца, каб лішні расійскі рубель быў у кішэні або юань. Таму што з гэтымі краінамі мы ў асноўным будзем гандляваць", - заўважыў беларускі лідар.\nЁн адзначыў, што ўсё неабходнае для вытворчасці Беларусь на 90% атрымлівае з Расіі. Гэта ж краіна з'яўляецца асноўным рынкам збыту для айчыннай прадукцыі.\n"Нам трэба наладзіць плацяжы. Але ў нас дастаткова розуму - у нашых спецыялістаў і ў Нацыянальным банку, і ва ўрадзе для таго, каб вырашыць гэту праблему. Мы яе вырашаем", - сказаў Аляксандр Лукашэнка.\nПрэзідэнт засяродзіў увагу на прарыўных дамоўленасцях Беларусі і Расіі, дасягнутых для сумеснага процістаяння санкцыйнаму націску з боку Захаду. Бакі, у прыватнасці, вырашылі адмовіцца ад долара ў разліках за энергарэсурсы і сумесна прапрацаваць больш аптымальную цану на расійскую нафту для Беларусі.\n"Учора завяршыліся перагаворы дэлегацый Расіі і Беларусі ў развіццё маёй сустрэчы з Прэзідэнтам Пуціным. Я не буду дэталізаваць, настане час - раскажам. Але тое, за што мы змагаліся з Расіяй заўсёды, адбылося. Нарэшце ў кіраўніцтва Расіі, ды і ва ўсіх расіян, сфарміравалася цвёрдае разуменне, што мы павінны быць разам, што Беларусь гэтак жа патрэбна Расіі, як нам патрэбна вялікая Расія", - падкрэсліў Прэзідэнт.\n"Мы адтуль куплялі, атрымлівалі энергарэсурсы, энерганосьбіты, мы іх будзем атрымліваць прыкладна па тых жа, можна сказаць, цэнах, як у Расійскай Федэрацыі - тое, што мы заўсёды патрабавалі ад Расіі", - сказаў Кіраўнік дзяржавы.\nАляксандр Лукашэнка ўпэўнены, што Беларусь і далей будзе мець магчымасць працаваць на вялікім расійскім рынку: "І там будзе запатрабавана ўсё, што мы вырабляем - і лёгкая прамысловасць, і нафтаперапрацоўка, нафтахімія. Усё, што мы вырабляем, на гэтым вялікім рынку ў Расіі і Кітаі патрэбна будзе".\nПрэзідэнт таксама выказаўся на тэму праводзімай Расіяй ва Украіне спецаперацыі. Ён чарговы раз пацвердзіў, што беларускія войскі не плануюць прымаць у ёй удзел. "Што датычыцца Украіны, вы ўважліва сочыце за сітуацыяй. Яшчэ раз хачу падкрэсліць (вы гэта ведаеце лепш, чым іншыя людзі): мы не збіраемся ўвязвацца ў гэту аперацыю, якую Расія праводзіць ва Украіне, - сказаў Прэзідэнт. - Самае галоўнае, як ваенным вам гавару, у гэтым няма ніякай неабходнасці".\n"Ну, падумайце, што мы можам там Расіі дабавіць? Што датычыцца асабовага складу, там дастаткова сваіх воінаў. Мы штосьці можам Расіі з пункту гледжання ўзбраенняў дабавіць? Ды не. Мы гэта ўсё закупляем у Расійскай Федэрацыі. У іх гэта ўсё ёсць, і нават лепш. Таму нам там рабіць няма чаго. І нас туды не клічуць", - падкрэсліў беларускі лідар.\nАляксандр Лукашэнка таксама адзначыў, што беларускія войскі ў сувязі з праводзімай аперацыяй выконваюць свае задачы на тэрыторыі Беларусі. "Наша задача - гэта вельмі важна ў любым баі, не толькі ў вайне - папярэдзіць нападзенне з тылу на войскі, якія рухаюцца наперад. Расійскія. Вось гэтага мы ніколі не павінны дапусціць. Ніколі! Гэта будзе накшталт здрады. Я аб гэтым сказаў у першыя дні. Мы гэта і робім, таму што гэта яшчэ нам і трэба як дзяржаве, каб абараніць свае рубяжы на паўночным захадзе, захадзе, ды ўжо сёння і на поўдні".\nПрэзідэнт на сустрэчы таксама адзначыў, што, як і папярэджваў раней, Беларусь будуць спрабаваць уцягнуць ва ўзброенае процістаянне на тэрыторыі Украіны. "Сведчаннем таго з'яўляецца літаральна два дні таму ноччу пуск чарговы на тэрыторыю нашай Беларусі - удар па нашай тэрыторыі - ракетай "Кропка-У", якую мы паспяхова з расіянамі перахапілі і знішчылі над Прыпяццю. Недзе там каля рэчкі валяецца. Каму цікава, хто бліжэй, схадзіце, паглядзіце. Гэта не закрыта. Гэта не фэйк - тое, што я вам кажу. Проста мы аб гэтым не гаварылі. Нам трэба было разабрацца, што там адбываецца", - заявіў беларускі лідар.\n"Што гэта такое? Яны што, адной ракетай хочуць разбамбіць Беларусь? Ды не атрымаецца. Гэта ракета проста не даляціць да нас. Але навошта гэта робіцца? Для таго, каб нас узбудзіць, і каб мы пачалі адказваць. Але мы не такія прастачкі. Мы калі адкажам, то адкажам сур'ёзна ўжо. Што адчуюць усе. Пакуль церпім", - дадаў Кіраўнік дзяржавы.\nПрэзідэнт звярнуў увагу, як на фоне падзей, якія адбываюцца апошнім часам, змянілася сітуацыя на заходніх граніцах краіны. "Паглядзіце, хто б мог падумаць: мы ўвесь час - вашы жонкі, некаторых - куды ездзілі рэчы купляць ці яшчэ нешта? У Літву, у Польшчу. Там усё было танна. Прадукты харчавання таннейшыя, яшчэ нешта і гэтак далей. Таму што дэмпінгаваў увесь Захад, пастаўляючы прадукцыю ў Літву, ведаючы аб тым, што мы яе купім там. Мы вывозілі валюту", - адзначыў беларускі лідар.\nЦяпер, паводле яго слоў, склалася адваротная сітуацыя, калі ўжо на сумежным баку маюць патрэбу ў прадуктах харчавання з Беларусі. "Што сёння адбываецца... Граніца ж была закрытая, баяліся кавіду з Беларусі. Але справа ж не ў кавідзе, вы разумееце. Граніцу закрылі, каб мы туды не ішлі. Сёння забылі пра бежанцаў, пра кавід. Адкрылі граніцу і просяць: хаця бы крыху мукі, грэчкі і солі. Ну добра "Мазырсоль" працуе, можам тонамі, тысячу тон прадаць гэтай солі. Гэта таксама нашы магчымасці, каб вы ведалі. Едуць, каб бак бензіну заправіць. І будуць ехаць", - сказаў Аляксандр Лукашэнка.\nКіраўнік дзяржавы папярэдзіў, што ў будучым прадоўжацца спробы запалохаць людзей, схіліць да здрадніцтва, каб дэзарганізаваць работу найбольш вялікіх прамысловых прадпрыемстваў, аб'ектаў транспарту, энергетыкі, сувязі. "Інфармацыйная агрэсія будзе павялічвацца. На дыскрэдытацыю дзяржавы ў вачах насельніцтва кінуты вялізныя рэсурсы", - адзначыў беларускі лідар.\nУ сувязі з гэтым Аляксандр Лукашэнка яшчэ раз падкрэсліў, што кожны ў краіне павінен займацца сёння сваёй справай: "Дысцыпліна павінна быць вельмі строгая. Як толькі расхлябанасць пойдзе, асабліва ў вашых радах, паўторым тое, што было ў 2020 годзе, але ўтрымаць краіну не зможам".\n"Усё наладзіцца і стабілізуецца, калі мы, як я кажу, галаву ў руках і мазгі будзем трымаць і разумець, чаго мы хочам", - дадаў Прэзідэнт.


Канвертаваць Freicoins (FRC) і NetCoins (NET) : Калькулятар абменнага курсу\nFreicoin (FRC) і NetCoin (NET) Курс валют пераўтварэнні калькулятар\nГэта Freicoin і NetCoin пераўтваральнік да цяперашняга часу з абменнымі курсамі з 23 люты 2020.\nКалі ласка, увядзіце суму, якую ў полі злева ад Freicoin. Выкарыстоўвайце "абмен валют", каб зрабіць NetCoin валюты па змаўчанні. Націсніце на NetCoins або Freicoins канвертаваць паміж гэтай валютай і ўсімі іншымі валютамі.\nThe Freicoin гэта валюта, у ні ў адной краіне. The NetCoin гэта валюта, у ні ў адной краіне. Сімвал FRC можа быць запісаная FRC. Сімвал NET можа быць запісаная NET. Абменнага курсу the Freicoin Апошняе абнаўленне 4 снежань 2019 ад coinmarketcap.com. Абменнага курсу the NetCoin Апошняе абнаўленне 23 люты 2020 ад coinmarketcap.com. FRC каэфіцыент мае 12 ўважаецца лічбаў. NET каэфіцыент мае 12 ўважаецца лічбаў.


Вынас тэхнікі расцэньваем як рэпрэсіі. Афіцыйная заява тэлеканалу «Белсат» у сувязі з | Новы Час\nПератрус у менскім офісе завершаны. Сканфіскаваныя ўсе носьбіты інфармацыі\nЛетась на нашым партале ў тэксце пад відэаматэрыялам пра меркаваную карупцыю ў Міністэрстве аховы здароўя праз тэхнічную памылку была пададзеная памылковая інфармацыя (быў апублікаваны чарнавік, не канчатковы варыянт тэксту). Прычым памылка была толькі ў тэксце ў інтэрнэце, а не ў тэлевізійным матэрыяле. Памылку мы хутка выправілі, апублікавалі абвяржэнне, прынеслі прабачэнні генералу Андрэю Шведу, якога тая памылка датычыла. Следчы камітэт правёў праверку ў гэтай справе і падставаў для крымінальнага пераследу не знайшоў. Аднак у студзені сёлета мінская пракуратура завяла крымінальную справу з гэтай жа нагоды.\nКіраўніцтва тэлеканалу «Белсат»


Гэтая кніга была напісаная ў 1951 годзе, у апаген стадінскай эпохі, Пасьля другой сусьветнай вайны я быў адным з польскіх пісьменьнікаў, якія выказапіся за новую Польшчу, і на працягу некалькіх год працаваў у польскай Амбасадзе ў Вашынгтоне, а потым у Парыжу. Савецкая сыстэма ў Польшчы ўводзілася паступова і, не пагаджаючыся зь ёй, я ня меў іншага выйсьця, як стацца ў 1951 годзе палІтымным эмігрантам і супрацоўнікам эміграцыйнага часопі... Więcej »\nСпоўнілася 580 гадоў славутай Грунвальдскай бітве, у якой славяне атрымалі выдатную перамогу ў барацьбе за сваю незалежнасць. З кніжкі С. Цярохіна «Славутыя адвагай на вайне» чытач даведаецца аб ролі беларусаў у вайне з крыжакамі, перагорне невя-домыя старонкі нашай гісторыі, пазнаёміцца з падзеямі, што папярэднічалі гістарычнай бітве. Więcej »\nКніга Галіны Сутула, журналісткі з Глыбокага, - своеасаблівы падарунак сваім землякам. Гэта ім яна дасылае шчырыя, спагадлівыя, праніклівыя словы. 3 імі яна жыве адным жыццём і таму ўмее параіць у цяжкую хвіліну, падтрымаць словам любові і па-добраму пасміхнуцца з недарэчнага і смешнага ў сваіх замалёўках, роздумах і вершах. Więcej »\nКніга «Слоаэ жывое, роднае, гаваркое...» лра тое, што кожнае слова азначае, пра яго паходжанне (этымалогію) і раэам з тым раскрыццё сэнсу яго. Калі вы цікавіцеся гісторыяй гзтага слова, што зусім бпізка каля вас, раэам з вамі (імя, прозвішча, назва той мясціны, дзе вы нарадзіліся, дзе жывяцев, гісторыя адзення вашага), вы абавязкова яе прачытаеце. У 1994 годзе кнізе была прысуджана Дзяржаўная прэмія Рэспубпікі Беларусь. Więcej »\nРоднае слова. Гэта тое слова, якое прыйшло ад маці, якое мы пачулі з матчыных вуснаў са з’яўленнем на гэты свет. Нават пакуль не разумеючы яго сэнсу. Роднае слова – гэта матчына мова. “Родная мова – гэта самае вялікае багацце, якім валодае кожны народ”, - зазначае паэт С.Законнікаў. Гэта багацце, якое перададзена нам у спадчыну ад нашых продкаў, каб мы карысталіся ім, зберагалі і памнажалі. Родная мова – гэта наша шчасце і боль. Шчасце,... Więcej »\nМанаграфія Аляксаядры Бергман прысвечана выдатнаму беларускаму палітыку, мовазнаўцу і перакладчыку Браніславу Тарашкевічу. Грунтуючыся на шматлікіх архіўных матэрыялах, успамінах і сведчаннях сучаснікаў, польская даследчыца асвяціла складаны жыццяпіс Тарашкевіча, які, як і безліч іншых беларускых дзеячаў, знік у прадоннях ГУЛАГу. Więcej »\nСловарь включает 36000 наиболее употребительных слов, фразеологических сочетаний и личных имен на двух языках. Więcej »\nУ дакладах і паведамленнях, якія змешчаныя ў зборніку, раскрываюцца старонкі багатай і непаўторнай гісторыі горада Слоніма і раёна, прысвечаныя гістарычным падзеям, знакамітым людзям, помнікам гісторыі і культуры і вядучым культурным установам. Зборнік прадстаўляе цікавасць для выкладчыкаў і студэнтаў ВНУ, настаўнікаў гісторыі і вучняў, краязнаўцаў, аматараў айчыннай гісторыі і ўсіх жыхароў горада і раёна. Więcej »\nСлоўнік уключае каля дзвюх тысяч слоўнікявых артыкулаў. Кожны артыкул змяшчае пары ці групы амонімаў з шырока разгалінаванай сеткай значэнняў. Амонімы забяспечаны лексіка - граматычнымі паметамі і ўказаннем на спосаб іх утварэння. Разлічаны на студэнтаў, выкладчыкаў, на ўсіх, хто цікавіцца беларускай мовай. Więcej »


Крыніцазнаўства і спецыяльныя гістарычныя дысцыпліны, Вып. 6 - Беларуская Інтэрнэт-Бібліятэка Kamunikat.org\nПамеры: 199 с.\nІнвэнтарныя нумары: BTH — [1657.]\nЗборнік уключае матэрыялы, якія датычацца філасофска-метадалагічных аспектаў гістарычнага даследавання, працэсу метадалагізацыі гістарычнага мыслення, класіфікацыі гістарычных крыніц, гістарыяграфічных даследаванняў. Уведзена рубрыка «Запрашаем да дыскусіі». Рэкамендуецца ўсім, хто зацікаўлены ў павышэнні тэарэтыка-метадалагічных асноў гістарычных даследаванняў.


Лічбавая трансфармацыя адукацыі: стаўка на педагога | Настаўніцкая газета\n14.12.2017 - 12:23Адукацыйная прастора\nЛічбавая трансфармацыя — не аддаленая перспектыва, а паўсядзённая рэальнасць. Інфармацыйныя тэхналогіі ахопліваюць усё новыя і новыя сферы грамадскага жыцця, аказваючы магутны ўплыў на характар і тэмп сацыяльных працэсаў. Не застаецца ў баку ад гэтых пераўтварэнняў і сістэма адукацыі. Пра неабходнасць школы адпавядаць патрабаванням лічбавага грамадства ішла гаворка на канферэнцыі, арганізаванай у межах Міжнароднай спецыялізаванай выставы-форуму “Інфармацыйныя тэхналогіі ў адукацыі” (ІТЕ-2017). У яе рабоце прыняў удзел першы намеснік міністра адукацыі В.А.Богуш.\nКрокі да развіцця\n— Свет мяняецца вельмі хутка з пункту гледжання тэхналагічнага развіцця. Многія працэсы, якія 30—40 гадоў назад не ўяўляліся без выканання чалавечымі рукамі, паступова замяняюцца іншым тэхналагічным узроўнем, — адзначыў В.А.Богуш. — Найбольш успрымальная да гэтых змяненняў сфера, звязаная з рэальным сектарам эканомікі, — прамысловасць, дзе прымяняюцца розныя тэхналогіі з выкарыстаннем сістэмы штучнага інтэлекту. Яны паступова пранікаюць з прамысловасці ў іншыя сферы… І сістэма адукацыі таксама павінна дакладна ўсведамляць і выстройваць крокі, звязаныя з развіццём, з улікам таго, што адбываецца ў свеце.\nГаворачы пра тое, як паўплывае лічбавая трансфармацыя на працэсы, што адбываюцца ў сістэме адукацыі, В.А.Богуш вылучыў дзве кампаненты. Першая кампанента — інфармацыйная. Мы жывём у свеце, дзе аб’ём інфармацыі, што паяўляецца, немагчыма прааналізаваць. Акрамя таго, інфармацыя зараз даступная. Каб атрымаць доступ да распрацовак лаўрэатаў Нобелеўскай прэміі, не патрэбна ехаць на пасяджэнні нобелеўскага камітэта і слухаць лекцыю. Гэта ўсё магчыма атрымаць, не выходзячы з офіса, не адыходзячы ад рабочага месца. І тут узнікаюць праблемы, звязаныя з навучаннем правільна працаваць у інфармацыйным полі. Гэтая задача накладвае пэўныя абавязкі і адказнасць у тым ліку і на педагагічны састаў. “Мы разумеем, што зараз чыста генерацыя ведаў, якія будуць адрознівальнай асаблівасцю таго ці іншага адукацыйнага курса, ужо не з’яўляецца асноўным складнікам яго канкурэнтаздольнасці. Мы павінны арганізаваць работу такім чынам, каб змест быў і арыгінальны, і адэкватны сучаснаму тэхналагічнаму вопыту. Гэта робіцца шляхам арганізацыі навукова-даследчай інавацыйнай кампаненты ў адукацыйным працэсе. Калі гэтай кампаненты няма, то спецыяліст пасля выпуску з УВА альбо будзе вымушаны сам сфарміраваць у сабе такія кампетэнцыі, альбо ў многіх сферах будзе неканкурэнтаздольны”, — адзначыў В.А.Богуш.\nДругая кампанента — тэхналагічныя змяненні ў самім адукацыйным працэсе. З аднаго боку, ёсць высокая ступень магчымасцей, якія прадастаўляюць інфармацыйныя тэхналогіі па доступе да інфармацыі, з іншага — вельмі складана правільна гэты працэс арганізаваць. А гэта якраз тыя кампетэнцыі, якімі павінны прырастаць нашы педагогі. Сярод іх важная кампетэнцыя, якая фарміруецца ў вышэйшай школе, — імкненне і здольнасць прафесійна ўдасканальвацца на працягу ўсяго жыцця.\nЯшчэ адзін важны момант — павялічваецца ступень няпэўнасці ў кампетэнцыях падрыхтаваных спецыялістаў. Ёсць меркаванне, што прыкладна праз 10 гадоў каля 50 прафесій не будуць выглядаць так, як выглядаюць цяпер. “Нельга запраектаваць ідэальнага спецыяліста на шмат гадоў наперад. Гэта перш за ўсё выклік, які стаіць перад сістэмай прафесійнай адукацыі і сістэмай вышэйшай школы. І тут гатовага рэцэпта няма. Але ёсць напрамак, звязаны з выкарыстаннем кампетэнцый, якія, з аднаго боку, дазваляюць сфарміраваць неабходную базу для прафесійнага росту спецыяліста, з іншага боку, даюць яму магчымасць вырашаць задачы індывідуальна і ў калектыве, акрамя таго, дазваляюць яму развівацца. Усё гэта рэалізуецца і праз даследчую дзейнасць, і праз распрацоўку праектаў у межах спецкурсаў, і праз карэкціроўку базавых дакументаў, адукацыйных стандартаў, вучэбных планаў і г.д. Пры гэтым разумеючы, што ў асобных напрамках гэтая дынаміка вельмі высокая, мы бачым неабходнасць больш актыўнага прыцягнення тых спецыялістаў, якія працуюць на рэальных прадпрыемствах, у рэальным сектары, у працэсы фарміравання праграм падрыхтоўкі”, — падкрэсліў Вадзім Анатольевіч.\nБольш пераваг, чым недахопаў\nЯк мяркуе кандыдат фізіка-матэматычных навук, дацэнт, загадчык кафедры камунікацый і інфармацыйных тэхналогій БДУ Ю.І.Варатніцкі, сутнасць лічбавай трансфармацыі заключаецца не толькі і не столькі ва ўкараненні інфармацыйных тэхналогій у адукацыйны працэс, колькі ў змяненні аперацыйных працэсаў, метадалогіі адукацыйнага працэсу пад уплывам лічбавых тэхналогій. Калі стацыянарную тэлефонную сувязь замянялі спачатку радыётэлефоны, потым мабільная і спадарожнікавая сувязь, самі працэсы змяняліся ў нязначнай ступені, то сёння мы назіраем лічбавую трансфармацыю — змяненне спосабу сувязі, выкарыстанне інтэрнэт-месенджараў, сацыяльных сетак і іншых тэхналогій, якія змяняюць сам стыль зносін. Нешта падобнае павінна адбывацца ў сістэме адукацыі. Сёння вельмі многа гаворыцца пра розныя адукацыйныя парадыгмы, якія звязваюцца з выкарыстаннем ІКТ, — электроннае навучанне, мабільнае навучанне і г.д. Гэта парадыгмы адукацыі, якія адказваюць на пытанне, якія магчымасці ёсць у чалавека атрымаць адукацыю. Незалежна ад іх вечнымі застаюцца пытанні дыдактыкі: навошта вучыць, чаму вучыць і як вучыць? І ў межах кожнай з парадыгм неабходна атрымаць адказы на гэтыя пытанні.\nЛічбавая трансфармацыя цягне за сабой развіццё кааперацыі і камунікацыі ў адукацыйным працэсе. А ў цэлым яна мае арганізацыйны і метадалагічны ўзроўні. Прынцыповай з’яўляецца роля так званых гарызантальных камунікацый, без якіх немагчыма канструктыўная работа над уласным адукацыйным кантэнтам. Сёння ўсе адукацыйныя працэсы становяцца размеркаванымі ў прасторы і часе. Фактычна навучэнец можа выбіраць, дзе яму атрымліваць адукацыю і ў які час. Але ва ўмовах гэтага выбару не трэба забываць аб уласнай канкурэнтаздольнасці, развіццю якой павінна садзейнічаць лічбавая трансфармацыя.\nНа думку Ю.І.Варатніцкага, калі разглядаць вучня як насенне невядомай расліны (а не як чысты ліст паперы), якое варта ўзгадоўваць, дапамагаць развівацца, індывідуалізаваць працэс яго навучання, то лічбавая трансфармацыя мае значна больш пераваг, чым недахопаў.\nАдзін з аўтараў нацыянальнай праграмы “Будучая школа Фінляндыі” прафесар Пасі Маціла адзначае: парадокс сучаснага адукацыйнага працэсу ў тым, што вучань жыве ў ХХІ стагоддзі, яго вучаць выкладчыкі ХХ стагоддзя, а навучанне адбываецца ва ўмовах адукацыйнага асяроддзя ХІХ стагоддзя. І ён у многім мае рацыю. “Калі ты ляціш на самалёце і твой рэйс затрымліваюць, ты думаеш: колькі ж часу я правяду ў дарозе? — гаворыць кіраўнік адукацыйных праграм кампаніі Mіcrosoft у краінах Цэнтральнай і Усходняй Еўропы Вольга Свірыдзенка. — А потым прыгадваеш, што яшчэ сто гадоў назад трэба было скакаць на конях. Калі б вам зараз сказалі: “Садзіся на каня!”, — у вас гэта выклікала б шок. Бо мы ж ведаем, што можна лятаць самалётамі. А калі гэтую сітуацыю спраецыраваць на адукацыю? Інфармацыйныя тэхналогіі даўно праніклі ва ўсе сферы нашага жыцця, і толькі ў адукацыі далёка не заўсёды выкарыстоўваюцца дасягненні лічбавай эпохі. Доўгі час у навучальныя ўстановы закуплялася абсталяванне, якое па розных прычынах не было задзейнічана, і яно ўжо састарэла, а мы толькі зараз думаем, як замест таго, каб рухацца наперад, зрабіць так, каб яно працавала”.\nЯк лічыць намеснік дырэктара па камерцыйных пытаннях кампаніі ZTE Belarus Сямён Дзірко, адукацыя, заснаваная на завучванні, сёння неканкурэнтаздольная. Аб’ём існуючай інфармацыі настолькі вялізны, што запомніць усё немагчыма, разам з тым даступнасць яго такая, што няма ніякага сэнсу гэта рабіць. Таксама неканкурэнтаздольная сёння і адукацыя, накіраваная на індывідуальныя дасягненні, а не на камандную работу.\nІснуе меркаванне, што адукацыя павінна развіваць толькі тое, з чым не можа справіцца штучны інтэлект: творчасць, крэатыўнасць, навыкі праектнай дзейнасці, планавання, расстаноўкі прыярытэтаў, уменне прымаць рашэнні, фарміраваць каманду, мысліць крытычна і інш. Школа павінна фарміраваць у дзяцей лідарскія якасці, упэўненасць і, самае важнае, уменне арыентавацца ў вялікіх аб’ёмах інфармацыі, здабываць яе, адрозніваць праўду ад хлусні, структураваць.\nПа меркаванні С.Дзірко, трэба рабіць стаўку на настаўніка, які лепш за ўсіх ведае патрэбы, здольнасці і магчымасці сваіх вучняў. Трэба даць яму свабоду і неабходныя інструменты, каб ён самастойна мог сфарміраваць актуальнае навучальнае асяроддзе для вучняў.\nПаміж настаўнікам і вучнем\nДзяцей, якія нарадзіліся ў лічбавую эпоху, у асяроддзі камп’ютараў, смартфонаў, лічбавых плэераў называюць лічбавымі абарыгенамі. Для іх інфармацыйныя тэхналогіі — абсалютна звычайная рэч. А настаўнікі — усяго толькі лічбавыя імігранты. Трэба гэта разумець і памятаць, што разрыў паміж педагогамі і вучнямі велізарны і, каб яго скараціць, трэба прыкласці вялікія намаганні. У многім дапаможа вырашыць гэтую задачу падрыхтоўка педагогаў, здольных выкарыстоўваць ІКТ ужо з універсітэцкай лаўкі. Рэктар БДПУ імя Максіма Танка А.І.Жук падкрэсліў асаблівую важнасць апераджальнай педагагічнай падрыхтоўкі ў сферы тэхналогій электроннага навучання ў сістэме бесперапыннай адукацыі.\nНовая е-дыдактыка актуалізуе неабходнасць падрыхтоўкі новага тыпу настаўніка, здольнага прыняць выклік лічбавай эпохі, настаўніка, які аб’ядноўвае кампетэнцыі дыдакта і інжынера-праекціроўшчыка. Такая інтэграцыя прадугледжвае пераасэнсаванне ключавой ролі педагога ў лічбавую эпоху. Традыцыйнае выкладанне трансфармуецца ў напрамку інжынерыі навучання на аснове дасягненняў псіхолага-педагагічнай навукі і магчымасцей ІКТ. У рэкамендацыях ЮНЕСКА падкрэсліваецца, што сучаснаму настаўніку недастаткова быць кампетэнтным тэхналагічна і ўмець фарміраваць тэхналагічныя ўменні і навыкі сваіх вучняў. Педагог павінен дапамагчы навучэнцам выкарыстоўваць ІКТ, каб паспяхова супрацоўнічаць, вырашаць праблемы, ацэньваць навыкі навучання і ў выніку стаць паўнацэнным грамадзянінам сучаснага інфармацыйнага грамадства.\n— Тэхналагізацыя грамадства, яго лічбавая трансфармацыя суправаджаецца шэрагам праблемных і негатыўных з’яў. Да іх адносяць паскарэнне інтэлектуалізацыі розных вытворчых працэсаў, якія немагчымы без адпаведнай інавацыйна-апераджальнай падрыхтоўкі спецыялістаў. Сучасная эканоміка становіцца лічбавай, а адукацыя — пакуль не. Акрамя таго, тэхналагічная насычанасць адукацыі суправаджаецца недахопам педагагічных тэхналогій электроннага навучання. Таксама змяненне характару ўзаемадзеяння ў пары “настаўнік — вучань” вядзе да памяншэння педагагічнага эфекту пры выкарыстанні традыцыйнай ведава-рэпрадукцыйнай мадэлі навучання, — адзначыў А.І.Жук.\nАдбываецца эвалюцыя самой навукі педагогікі. Праблемы сеткавага ўзаемадзеяння, інтэрнэт-бяспекі, віртуальнай залежнасці, знікнення інтарэсу навучэнцаў да навучання звязаны і з тым, што сучасная педагогіка не можа пакуль адмовіцца ад ведава-рэпрадукцыйнай мадэлі навучання, рухаючыся да новай мадэлі электронна-педагагічнага ўзаемадзеяння і навучання.\nУдзельнікам форуму быў прадстаўлены вопыт БДПУ па апрабацыі розных мадэлей электроннага навучання ў мультысэрвіснай інфармацыйна-адукацыйнай прасторы ўніверсітэта — навучанне з вэб-падтрымкай, змешанае навучанне, дзе 30—80% часу рэалізуецца ў электронным асяроддзі, і поўнае электроннае навучанне. Абнаўляецца і змест падрыхтоўкі педкадраў для развіцця электроннага навучання: распрацоўваюцца новыя праграмы і з’яўляюцца вучэбныя дысцыпліны (“Тэхналогія педагагічнага ўзаемадзеяння”, “Адукацыйная робататэхніка”, курс па выбары “Арганізацыя адукацыйнага працэсу на аснове электроннага журнала ў школе”).\nУсё гэта стала магчымым дзякуючы распрацаванай і прымененай ва ўніверсітэце канцэпцыі інфарматызацыі, адкрыццю рэсурсных цэнтраў, а таксама рэалізацыі інавацыйнага праекта “Сеткавая акадэмія педагогікі электроннага навучання”, у межах якога ствараюцца ўмовы для даследаванняў і распрацовак у галіне е-дыдактыкі, сеткавых навукова-адукацыйных праектаў студэнтаў, педагогаў і ўстаноў адукацыі.\nСпецыялісты для лічбавага грамадства\nВопыт па выкарыстанні ІКТ, падрыхтоўцы кадраў для лічбавага грамадства прадставіла прарэктар па вучэбнай рабоце БДУІР А.М.Жывіцкая. Яна адзначыла, што ўніверсітэт актыўна ўзаемадзейнічае з заказчыкам кадраў на ўсіх этапах падрыхтоўкі, укараняе ў адукацыйны працэс сучасныя інфармацыйныя тэхналогіі. У цяперашні час заключана 417 дагавораў аб супрацоўніцтве з рознымі прадпрыемствамі і арганізацыямі. 40 арганізацый для ўніверсітэта з’яўляюцца базавымі. На базе БДУІР паспяхова дзейнічае вучэбна-метадычнае аб’яднанне ў галіне інфарматыкі і радыёэлектронікі, у склад якога ўваходзяць 215 членаў, з якіх 53 — прадстаўнікі рэальнага сектара эканомікі.\nУ 2013 годзе ва ўніверсітэце былі распрацаваны новыя адукацыйныя стандарты. Пры распрацоўцы зместу адукацыйных праграм спецыяльнасцей вышэйшай адукацыі І і ІІ ступені ўніверсітэт актыўна прыцягвае заказчыкаў кадраў. Так, пры стварэнні адукацыйных стандартаў трэцяга пакалення быў прыцягнуты 61 спецыяліст вядучых прадпрыемстваў радыёэлектроннай прамысловасці і ІТ-сферы.\nВа ўніверсітэце з 2001 года распрацоўваюцца і выкарыстоўваюцца новыя формы супрацоўніцтва з вядучымі арганізацыямі рэальнага сектара эканомікі. У БДУІР створаны і актыўна дзейнічаюць 4 філіялы кафедр на прадпрыемствах — спажыўцах спецыялістаў, 47 сумесных вучэбна-навукова-вытворчых лабараторый, на базе якіх функцыянуюць восем адукацыйных цэнтраў вядучых сусветных кампаній.\nСтвораная інфраструктура і праведзеная работа па распрацоўцы электронных адукацыйных рэсурсаў дазволілі ў 2002 годзе ўкараніць у вучэбны працэс новую форму завочнага навучання — дыстанцыйную. Ва ўніверсітэце ўпершыню ў рэспубліцы быў ажыццёўлены набор на дыстанцыйную форму навучання па 2 спецыяльнасцях вышэйшай адукацыі. Для арганізацыі адукацыйнага працэсу ў БДУІР адкрыты Цэнтр дыстанцыйнага навучання, які потым быў трансфармаваны ў факультэт. Укаранілі сістэму электроннага навучання SharePointLMS, у якой зарэгістраваны больш за 200 выкладчыкаў і больш за 1000 навучэнцаў.\n— Сістэма адукацыі павінна быць найбольш чулай да інавацый, якія адбываюцца ў сферы інфармацыйных тэхналогій, бо ў выніку менавіта адукацыя вызначае вектар развіцця сучаснага грамадства. Лічбавая трансфармацыя ставіць нас перад неабходнасцю не проста прыстасоўвацца да змяненняў, а быць актыўнымі ўдзельнікамі інавацыйных працэсаў, — лічыць дырэктар ГІАЦ П.А.Ліс.


Майстры мастацтваў — сялу, жыллё — для “культарміі”\nСёння Драгічын, як сардэчны гаспадар, сустракае гасцей: з нагоды 64-ай гадавіны вызвалення раёна ў рэгіёне праходзіць акцыя “Майстры мастацтваў — працаўнікам сяла”. Прыязджаюць ансамбль “Свята”, гурт “Цягні-Штурхай”, Вольга Плотнікава... Для культасветработнікаў раёна арганізацыя свята такога кшталту — справа звыклая. Акрамя шматлікіх каляндарных святаў, штогод пад патранатам Брэсцкай Епархіі праходзіць у рэгіёне Фестываль праваслаўных духоўных песняспеваў “Спявайце Богу нашаму, спявайце!”. Сёлета зала Драгічынскага дома культуры не змясціла ўсіх ахвотных паслухаць цудоўныя хоры — давялося выносіць гукавыя калонкі на плошчу перад ДК.\nДом культуры ў першым аграгарадку рэспублікі “Закозель”.\nШто вызначае ў першую чаргу мясцовую сферу культуры? Незаспакоенасць! Культасветработнікі на чале з начальнікам аддзела культуры Драгічынскага райвыканкама Леанідам КУРОЎСКІМ працягваюць шукаць новыя формы правядзення свята:\n— Мінулы фестываль праваслаўных духоўных песняспеваў мы правялі як дзіцячы, сёлета асаблівую ўвагу звярнулі на маладзёжныя калектывы. Праасвяшчэнны Іаан, епіскап Брэсцкі і Кобрынскі, нацэльвае нас больш працаваць з моладдзю. Таму наступным разам плануем дазволіць выканаўцам, калі яны захочуць адысці ад царкоўных канонаў, паспрабаваць выступіць не ў складзе хору, а ў ансамблі ці сольна з гітарай. Галоўнае, каб далучаліся да духоўных хрысціянскіх каштоўнасцей.\n— Леанід Сцяпанавіч, калі фестываль карыстаецца вялікай запатрабаванасцю сярод публікі і выканаўцаў, дык ці не плануеце павысіць ягоны статус, запрасіўшы калектывы з замежжа?\n— Да нас павінны былі і сёлета прыехаць з украінскага Любішова, але штосьці ў суседзяў не атрымалася. Упэўнены, у 2009 годзе памежныя рэгіёны суседзяў усё ж да нас завітаюць. Да таго ж, увосень райвыканкам падпісаў пагадненне аб супрацоўніцтве ў эканамічнай, культурнай і іншых сферах з Драгічынам Падляскага ваяводства Польшчы. Харавікі з горада-пабраціма таксама выказалі жаданне ўдзельнічаць у фестывалі ў наступным годзе.\n— Чым, акрамя канцэртаў, насычана праграма фестывалю?\n— Канешне, мы прадстаўляем лепшыя творы дэкаратыўна-прыкладнога мастацтва народных умельцаў Драгічыншчыны, нашых адметных школ народнай творчасці, раённага Цэнтра рамёстваў.\nМіж іншым, філіял РЦР, які займаецца разьбой па дрэве, існуе ўсяго трэці год, але яго вырабы ўжо заваявалі ў раёне славу. Таму плануем адкрыццё аналагічнага філіяла ў самім Антопалі, дзе месціцца РЦР. Мы спецыяльна пашыраем штат, каб нашы дзеці маглі як мага болей узяць ад устаноў культуры. Узначаліць філіял малады спецыяліст, цудоўны майстар разьбы па дрэве Вадзім Палякоў, які ўжо ўдзельнічаў у рэспубліканскіх выстаўках.\n— У раёнах нярэдка скардзяцца на недахоп кваліфікаваных кадраў...\n— Ёсць такая праблема. У сетцы ўстаноў культуры — ГДК, ГпДК, 20 СДК, 17 сельскіх клубаў, 7 дамоў сацыяльных паслуг, аўтаклуб, раённы Цэнтр рамёстваў і 2 дамы фальклору. У маленькіх вёсачках, дзе па штаце ўсяго паўстаўкі, маладога спецыяліста паставіць не маем права, але менавіта там кадраў і не хапае. З другога боку, разумею, што таму, хто толькі са студэнцкай лавы і разлічвае на пэўныя прафесійныя перспектывы, трэба пачынаць кар’еру ў буйных сёлах і аграгарадках. А ў маланаселеных і аддаленых вёсках робім стаўку на чалавека, у якога, можа, і няма спецыяльнай адукацыі, але гарыць агеньчык у душы і ёсць жаданне працаваць. Такі абавязкова справіцца з пастаўленай задачай.\nВ.а. дырэктара музея “Бездзежскі фартушок”дэманструе старэйшы экспанат, выраблены ў 1880 годзе.\n— А што вы скажаце пра кадравую сітуацыю з культработнікамі ў самім Драгічыне?\n— У горадзе і пасёлку Антопаль — другім па колькасці жыхароў населенным пункце на Драгічыншчыне — кадравай праблемы ў нашай сферы няма: з кожным днём прыходзіць усё больш моладзі.\nЗ гонарам магу сказаць, што 1 жніўня да нас прыбудзе 13 маладых спецыялістаў. У Драгічынскую дзіцячую школу мастацтваў трапяць выпускнікі сярэдніх спецыяльных навучальных устаноў Брэста, Баранавічаў, Гродна. ГДК таксама чакае значнага папаўнення: двух рэжысёраў народных свят і абрадаў, мастацкага кіраўніка народнага калектыву і дызайнера. Новы рэжысёр з’явіцца і ў Антопальскім ДК. Упершыню за апошнія гады прыедзе малады спецыяліст з дыпломам Беларускага дзяржаўнага універсітэта культуры і мастацтваў: сустрэць Святлану Сушко ў якасці рэжысёра народных свят і абрадаў рыхтуюцца ў раённым метадычным цэнтры.\n— Але ці знойдзецца для такой “арміі” культработнікаў-навабранцаў жыллё?\n— Наш аддзел даўно заявіў аб сабе ў раёне, супрацоўнікі штодзённымі справамі даказалі, асабліва за апошнія гады, што культура ў нас знаходзіцца на высокім узроўні. Таму Драгічынскі райвыканкам у асобе яго старшыні Васіля Хваціка заўжды ідзе нам насустрач, дапамагае вырашаць самыя надзённыя пытанні.\nДля моладзі выдзяляем месцы ў інтэрнаце аддзела культуры, для сямейных дамаўляемся аб пакоі ў “прамысловым” інтэрнаце. Сямейным і перспектыўным культасветнікам Васіль Міхайлавіч імкнецца ўсімі магчымымі спосабамі прадаставіць права на будаўніцва ўласнай кватэры ці дома. Пры такой увазе сфера культуры Драгічыншчыны становіцца больш запатрабаванай сярод маладых людзей.\nВідэаўрокі народных майстроў\nКалі ў Брэсцкай вобласці праходзіў першы агляд-конкурс школ народнай творчасці, пальму першынства атрымалі антопальцы. Сёлета ШНТ рэгіёна зноў сталі лепшымі. Ды інакш і быць не магло, бо менавіта на Драгічыншчыне ў 1991 годзе адчынілася першая навучальная ўстанова з такой назвай.\n— Калісьці начальнікам абласнога ўпраўлення культуры працаваў Віталь Клімчук. Ён быў родам адсюль, таму сваю ідэю аб стварэнні школ народнай творчасці спярша прапанаваў нам, — распавяла пра вытокі ШНТ дырэктар Раённага метадычнага цэнтра Марыя Чыглінцова. — Галоўнай мэтай адразу назвалі адраджэнне і пераемнасць народных промыслаў ды рамёстваў дзецьмі. Пачалі з трох школ, але вынік пераўзыйшоў нават самыя смелыя чаканні: іх колькасць хутка дасягнула шаснаццаці, і сёння рэгіён лідзіруе ў вобласці па колькасці ШНТ.\nАнсамбль паляўнічай музыкі “Бакас”.\nСапраўды, Драгічыншчына багатая на разнастайную народную творчасць. Тут, як нідзе, людзі працягваюць ткаць, вышываць, вязаць карункі. У раёне дзейнічаюць 44 аматарскія аб’яднанні, 185 калектываў мастацкай самадзейнасці. У школах вучаць дзяцей менавіта тыя, хто свае веды атрымаў не з падручнікаў ці “метадычак”, а непасрэдна ад бабуль і дзядуль. Каб захаваць бясцэнную тэхніку творчасці, пастаянна ладзяцца рамесніцкія майстар-класы. Дзякуючы гэтаму, напрыклад, у Радаставе захаваўсяі перадаецца зацікаўленым дзеткам сакрэт унікальнай выцінанкі.\nДырэктар РЦР Галіна Сцепанюк разам са сваімі супрацоўнікамі аднавіла традыцыю ткання паясоў. Спачатку самі вучыліся тэхніцы ў Мінску, а потым — звярнуліся да мясцовых майстрых. Цяпер павівачы (паясы, якімі спавівалі немаўлят пры нараджэнні) з характэрным для Драгічыншчыны рамбічным арнаментам плятуць многія школьнікі, сярод іх шмат хлопчыкаў. Калі раней яны і ўвагі на ткацтва не звярталі, дык цяпер едуць да сваіх бабуль і распытваюць аб даўніх “рэцэптах”, а потым з выкладчыкамі дзеляцца.\nВырабы дзяцей ужо прынеслі школе некалькі дыпломаў на конкурсах, а адзін з брэсцкіх гістарычных клубаў менавіта ў драгічынскай моладзі замовіў паясы для праектаў гістарычнай рэканструкцыі.\nУ працы школам дапамагае клуб народных майстроў, які аб’ядноўвае творцаў раёна. Культасветнікі на сяле прапагандуюць работу гэтых аўтараў, запрашаюць іх прыняць удзел у святах вёсак, у раённых і абласных мерапрыемствах. РМЦ у сваю чаргу праводзіць выстаўкі работ, выдае брашуры з абагульненнем вопыту і папаўняе раённую відэатэку касетамі і дыскамі з урокамі народных майстроў.\nЯшчэ адзін эксперымент, які распачаўся на базе Драгічынскай цэнтралізаванай бібліятэчнай сістэмы, сёння ператварыўся ў сталую форму работы з насельніцтвам. Пры раённай і цэнтральных сельскіх бібліятэках краю ўпершыню ў вобласці былі створаны літаратурна-паэтычныя групы. На пачатку эксперыменту менавіта ў Драгічын прыязджалі прадстаўнікі рэспубліканскіх і абласных устаноў галіны, каб пераняць ноў-хаў.\nДырэктар ЦБС Зінаіда Жытковіч распавядае, што пры бібліятэках раёна — а іх цяпер 48 (прычым 45 знаходзяцца на сяле) — дзейнічае 69 аматарскіх аб’яднанняў. У літаратурна-паэтычныя групы аб’ядналіся самі супрацоўнікі і актывісты з ліку чытачоў. У першую чаргу яны рыхтуюць выступленні, дзе распавядаюць пра пісьменнікаў-землякоў, але слухачы могуць пачуць і пабачыць тэатралізаваны расповед аб іншых славутасцях краю. Напрыклад, больш дазнацца пра стваральніка Крыжа прападобнай Еўфрасінні Полацкай Мікалая Кузьміча, дзяцінства якогапрайшло на Драгічыншчыне. Дарэчы, у гонар выдатнага зямляка ў вёсцы Вулька-Антопальская закладзены памятны сквер.Драгічынская ЦБС разам з РМЦ рыхтуе альбомы па творчасці народных майстроў, а таксама самастойна выпускае зборнікі сцэнарыяў літаратурна-паэтычных груп з інфармацыяй пра знакамітасцей рэгіёна. Гэтая друкаваная прадукцыя разлічана на рознаўзроставых чытачоў.\nДарэчы, у Драгічыне прынята хадзіць у бібліятэку ўсёй сям’ёй. За год тут было абслужана 3,5 тысячы чытачоў. Пакуль бацькі на пасяджэнні клуба аматараў чытання слухаюць кансультацыі па выхаванні дзяцей ці выбіраюць на абанеменце кнігу, малыя — у дзіцячай бібліятэцы, што месціцца ў гэтым жа будынку, бавяць час у гульнёвым пакоі, дзе можна чытаць, маляваць і гуляць проста на дыванах.\nХарэаграфічная школа для абласнога праекта\nПаралельна са школамі народнай творчасці на Драгічыншчыне ажыццяўляецца абласны праект “Танцавальны фальклор і дзеці”. Яго рэалізуюць па ўсёй рэспубліцы, а ў Брэсцкай вобласці — на базе Драгічынскага раёна. Праграма дапамагла ўзняць яшчэ адзін малавывучаны ў раёне пласт нацыянальнай творчасці — народную харэаграфію. У рэгіёне з’явілася 16 дзіцячых фальклорных калектываў, кіраўнікі якіх адышлі ад звычайнага метаду выкладання: яны не толькі ставяць полькі ды кадрылі, але разам з дзецьмі глыбока вывучаюць карані харэаграфіі, у носьбітаў фальклору пераймаюць амаль страчаныя фігуры менуэтаў і падэспаняў, узнаўляюць у сваіх пастаноўках характэрную для Драгічыншчыны пластыку. Параллельна была створана раённая школа для адпаведнай падрыхтоўкі работнікаў сферы.\nНародны ансамбль музыкі і песні “Сваякі”\nМногія з калектываў, такія, як, напрыклад, “Ліпачка” Ліпніцкага СДК, ужо маюць званне ўзорных. Ансамбль фальклорнага танца “Таполька” Антопальскага СДК пад кіраўніцтвам Наталлі Ігнатоўскай яшчэ не дасягнуў такіх вышынь, аднак сёння тут вывучаюць традыцыйны для Антопаля харэаграфічны малюнак. Наладжана супрацоўніцтва з аматарскім народным аб’яднаннем “Званы Палесся”. Бабулі паказваюць танцы, якія ў дзяцінстве бачылі на вясковых вяселлях і святах. За два гады Наталля Васільеўна ўзгадавала выдатную салістку Таню Ткачук — стыпендыята спецыяльнага фонду Прэзідэнта Рэспублікі Беларусь па падтрымцы таленавітай моладзі.\nАсаблівым гонарам раёна стала харэаграфічная школа — другая з адкрытых у малых гарадах рэспублікі. Узнікла яна дзякуючы настойлівасці дырэктара ўстановы Валерыя Чарнышова. Ужо два гады азы народнага, класічнага, побытавага танца, а таксама акрабатыкі і гімнастыкі вывучаюць 108 дзяцей. Дарэчы, у 16 класах займаецца 36 хлопчыкаў — паказчык для мясцовых харэографаў вельмі прыстойны. Сваё майстэрства дзеці адточваюць на шматлікіх канцэртах, здзіўляючы публіку выбудаванай драматургіяй і тэхнікай.\n— Сваім вопытам, талентам, імпэтам Валерый Барысавіч прыцягвае маладыя кадры, — адзначае начальнік аддзела культуры Леанід Куроўскі. — Ён сам пастаянна ездзіць па спецыяльных навучальных установах культуры, заўсёднік у Пінскім каледжы мастацтваў і Гродзенскім музычным вучылішчы. За апошнія гады мы не маем недахопу ў спецыялістах гэтага профілю. Моладзь едзе да нас літаральна сем’ямі!Многія маладыя настаўнікі школы пастаянна танчаць у калектыве “Прыгажосць”, які Валерый Чарнышоў стварыў пры гэтай установе. Гледзячы нумары ансамбля, не адразу здагадваешся, што выконваюць іх не прафесіяналы, а аматары.\nМіж іншым, на набыццё гукаўзмацняльнай апаратуры, а таксама касцюмаў і “адзення сцэны” раёнам атрымана 114,7 мільёна рублёў.\nМузыка як азы турызму\nДля адметнай харэаграфічнай школы праз некаторы час вырасце новы сучасны будынак. Туды ж пераедзе школа мастацтваў, якая зараз месціцца ў аднапавярховым дамку і з цяжкасцю змяшчае ўсіх жадаючых вучыцца. ДШМ таксама працуе па згаданай “фальклорнай” праграме, робячы акцэнт на захаванні нацыянальных спрадвечных матываў.\nДырэктар Сяргей Падлужны адзначае, што цяпер у Драгічыне музычная навука сярод падрастаючага пакалення вельмі запатрабаваная. Адным з самых папулярных інструментаў сярод дзяцей сталі цымбалы. Заслуга ў гэтым — узорнага цымбальнага аркестра пад кіраўніцтвам Алены Качаноўскай, які часта выступае ў раёне.\nПершы кіраўнік цымбальнага калектыву Іна Падлужная сёння дырыжыруе народным аркестрам народных інструментаў ДШМ, які існуе ў Драгічыне з 1972-га. Некалькі гадоў таму Іна Канстанцінаўна стала дыпламантам VII Рэспубліканскага агляду метадычнай і творчай работы выкладчыкаў школ мастацтваў. Дарэчы, доўгі час кампазіцыя “Драгічынскі вальс” у выкананні аркестра гучала застаўкай на мясцовым радыё. Пранікнёную мелодыю напісаў таленавіты кампазітар і аранжыроўшчык Мікалай Сіліч. Дарэчы, Мікалай Дзям’янавіч — з першага выпуску ДШМ 1964 года — і цяпер іграе ў аркестры роднай школы.\nПад агульным дахам у навабудзе атрымае памяшканне для заняткаў і драгічынская “экзотыка” — ансамбль паляўнічай музыкі “Бакас”. Зараз ён працуе пры Драгічынскім раённым цэнтры пазашкольнай работы. Кіраўнік Аляксандр Шаўчук распрацаваў аўтарскую праграму, у межах якой дзеці не толькі навучаюцца граць на даўніх ражках, але і вывучаюць паляўнічую справу, звычкі звяроў і птушак, асвойваюць азы турызму. Дарэчы, гэтая праграма была прызнана лепшай у рэспубліцы ў намінацыі “Музыка”.\nСёлета старэйшая група сігналістаў выступала на свяце мастацтваў“Музы Нясвіжа-2008” па запрашэнні народнага артыста Беларусі, прафесара Міхаіла Фінберга. Маэстра вельмі высока ацаніў прафесіяналізм музыкантаў Аляксандра Шаўчука.\nКросны і камп’ютэр\nЗавяршала я сваё знаёмства з Драгічыншчынай у Бездзежы, адкуль родам дырэктар РМЦ Марыя Чыглінцова. Не паспелі мы зайсці ў музей “Бездзежскі фартушок”, як Марыя Паўлаўна села за кросны.\n— Кожны раз, калі сюды прыязджаю, прашу дзяўчат дазволіць мне хоць хвілінак дзесяць паткаць, — распавяла Марыя Паўлаўна. — Дарэчы, калі б вы завіталі да нас увосень або ўзімку, дык абавязкова амаль у кожнай бездзежскай хаце знайшлі б кросны, бо і сёння жыхары працягваюць ткаць. У 1970 — 80-я гады тут увогуле быў ажыятаж на выклады — белыя ручнікі, на якіх рукамі, не чаўнаком, “выкладваліся” каляровыя кветкі. Памятаю, як у той час спаборнічала з суседкамі-аднагодкамі, хто больш натчэ.\nПаколькі дома амаль ва ўсіх стаяць кросны, дык і дзеці ўмеюць за імі працаваць. Гэтая прылада ў аграгарадку “Бездзеж” — не музейны экспанат, а такая ж звыклая рэч, як тэлевізар ці камп’ютэр.\nНават моладзь, прыязджаючы на канікулы альбо ў водпуск, не-не — ды і сядзе за кросны. Тым, у каго такой традыцыі ў сям’і не захавалася, дапамагаюць ШНТ.\n— Плануем сурвэткі, абрусы, іншыя тканыя рэчы, як і вырабы нашага дэкаратыўна-прыкладнога мастацтва, прадаваць, каб адкрыць новую форму платных паслуг,— зазначыў Леанід Куроўскі. — Сёння план дапамагаюць выконваць дыскатэкі і абменныя з суседнімі раёнамі платныя канцэрты, амаль 10 мільёнаў рублёў ад рэалізацыі платных паслуг атрымала ЦБС. Але і цяпер мы перавыконваем план па платных паслугах, вытрымліваючы ў цэлым па раёне амаль 123-працэнтны тэмп росту ў параўнанні з мінулым годам (пры запланаваных 112 працэнтах).\nДарэчы, унікальны музей народнай творчасці “Бездзежскі фартушок” уключаны ў абласныя экскурсійныя маршруты. Паглядзець на сем соцень амаль празрыстых экспанатаў з вельмі тонкага лёну, аздобленых узорамі, якія не паўтараюцца, прыязджаюць і беларускія турысты, і замежныя госці. Выконваючы абавязкі дырэктара музея Ніна Ярмоц запэўнівае, што вялікі скарб захоўваецца і ў фондах, таму экспазіцыі пастаянна мяняюцца.\nЛетась на капітальны рамонт будынка было выдзелена 58,5 мільёна рублёў. Сёлета на заканчэнне гэтых работ дабаўлена 5 мільёнаў рублёў. Усяго ж на гэты год на рэканструкцыю і рамонт устаноў культуры Драгічыншчыны выдаткавана 661,9 мільёна рублёў.Словам, фальклорны напрамак на Драгічыншчыне вельмі распрацаваны.Не дзіва, што ў РМЦ акрамя метадыстаў па мастацкай самадзейнасці і клубнай рабоце асобна аўтэнтыкай займаецца кваліфікаваны спецыяліст. У тым жа Бездзежы захаваўся адзіны ў рэспубліцы абрад “Стрылка”: у першы дзень Вялікадня пасля абедзеннай царкоўнай службы мясцовыя жыхары якое ўжо дзесяцігоддзе збіраюцца перад царквой і водзяць вакол трох “зярнятак-дзетак” спецыфічны зігзагападобны карагод, просячы ў неба ўраджаю і здароўя. Толькі пасля гэтага абраду пачынаецца святкаванне.\nШмат захавалася на Драгічыншчыне і іншай аўтэнтыкі. Напрыклад, у многіх хатах да гэтага часу можна знайсці характэрныя для Драгічыншчыны блакітныя куфры з нацыянальнымі строямі. У іх ляжаць вышытыя кашулі, даматканыя спадніцы, неверагоднай прыгажосці фартушкі, прычым калі ў адной мясцовасці — пінска-івацэвіцкага строю, дык у іншым— кобрынскага. Часта ў рэгіён звяртаюцца з абласных і сталічных музеяў па дапамогу — набыць для экспазіцыі унікальныя строі.\nНа Драгічыншчыне 35 фальклорных ансамбляў. Яны ўсе рэдка шыюць касцюмы, бо і сёння апранаюцца з тых самых куфраў! Народны ансамбль песні і музыкі “Зараначка” Драгічынскага ГДК пад кіраўніцтвам Алены Стальмашук прадстаўляў Драгічыншчыну на канцэрце-справаздачы Брэсцкай вобласці ў Палацы Рэспублікі і шмат пачуў кампліментаў не толькі наконт цудоўных выканальніцкіх даных, але і шыкоўных касцюмаў, стылізаваных пад традыцыйныя драгічынскія строі.\nВопыт работы культасветнікаў Драгічыншчыны можа падагульніць выпадак, які адбыўся пад час агляду-конкурсу ШНТ.\nУ Завершшы члены журы запыталі ўдзельніка, ці падабаюцца яму заняткі ў такой школе. У адказ пачулі, што калі вырасце ён, абавязкова навучыць рамяству сваіх дзяцей. А хлопчыку — усяго сем гадкоў!\nЧым не доказ, што мясцовыя культасветработнікі з дапамогай школ народнай творчасці, рэалізацыі прыярытэтных праектаў выхоўваюць у малечы любоў да Бацькаўшчыны, прагу творчасці і натхнення?\nУпоравень з дбайным захаваннем аўтэнтыкі развіваецца матэрыяльная база, рамантуюцца будынкі ўстаноў культуры, пашыраецца іх плошча і, адпаведна, функцыянальныя магчымасці. Сапраўды, нездарма ўстановы культуры рэгіёна змаглі прыцягнуць рознаўзроставых наведвальнікаў. Моладзь пашырае штат культасветработнікаў Драгічыншчыны, а ў выніку застаецца тут на сталае месца жыхарства. Усё гэта сведчыць пра паспяховасць рэалізацыі распачатай тры гады таму Дзяржаўнай праграмы адраджэння і развіцця сяла. І здабыткі “краю першага аграгарадка”, дзе спалучаны вопыт продкаў у школах народнай творчасці і выкарыстанне патэнцыялу новага пакалення, і ў больш буйной праекцыі — на вобласць і нават на рэспубліку— выглядае адметным і вартым увагі.\nМінск — Драгічынскі раён — Мінск


Адразу дзве перамогі — Воложин. Працоўная слава. Новости Воложина и Воложинского района\nАдразу дзве перамогі\nІнструментальны ансамбль “Менестрэлі” Ракаўскай дзіцячай школы мастацтваў у маі стаў пераможцам адразу двух прэстыжных конкурсаў: лаўрэатам I ступені ў IV Рэспубліканскім адкрытым конкурсе “Поспех”, які праходзіў у Магілёве і лаўрэатам III ступені ў юбілейным X Рэспубліканскім творчым радыёконкурсе “Маладыя таленты Беларусі”.\nІнструментальны ансамбль “Менестрэлі” Ракаўскай дзіцячай школы мастацтваў і іх майскія ўзнагароды.\nУ “Маладых талентах” калектыў ужо прымаў удзел у 2019 годзе і стаў дыпламантам Спецыяльнага фонду Прэзідэнта Рэспублікі Беларусь па падтрымцы таленавітай моладзі. У гэты раз ён таксама паспяхова выступіў у трох турах, дзе выканаў новую і вельмі разнастайную праграму: класічную музыку, твор беларускага кампазітара В. Гінько “Малітва памяці Марка Шагала” і нават апрацоўку песні рок музыкі Валерыя Кіпелава. Па ўмовах конкурсу ансамбль стаў прэтэндэнтам на атрыманне прэзідэнцкай стыпендыі.\nСклад журы ў гэтым годзе быў вельмі аўтарытэтным. Старшыня журы, народны артыст, кампазітар, кіраўнік папулярнага ансамбля “Бяседа” Леанід Захлеўны, народныя артысты Анастасія Масквіна і Ніна Ламановіч, заслужаная артыстка Рэспублікі Беларусь Ірына Дарафеева, а таксама дацэнты Акадэміі музыкі і вядомыя дзеячы культуры.\nПраз два тыдні пасля ўзнагароджання рабят запрасілі ў Магілёў на Рэспубліканскі конкурс “Поспех”. Акрамя дыплома I ступені, прафесійнае журы адзначыла калектыў і яго кіраўніка падзячным лістом за крэатыўны і творчы падыход, аўтарскую аранжыроўку і якасць выканання. На “Поспеху” ў складзе ансамбля “Менестрэлі” ўпершыню выступілі вучні 4 і 5 класа Ракаўскай ДШМ Цімафей Амбражэвіч і Ганна Буцень. Пасля выступлення рабят чакала знаёмства з горадам, які па праве носіць назву “культурнай сталіцы Беларусі”. У Магілёве штогод праходзяць вакальныя і інструментальныя конкурсы, розныя фестывалі і канцэртныя мерапрыемствы.\nТакі насычаны добрымі, удалымі падзеямі пачатак мая даў старт ансамблю на ўвесь вясновы месяц. 24 мая ў Ракаўскай ДШМ запісаны справаздачны анлайн-канцэрт, а 30 мая – малодшы састаў “Менестрэляў” прыме ўдзел у Рэспубліканскім справаздачным канцэрце танцавальных, вакальных і інструментальных калектываў, які пройдзе ў Мінскім гарадскім Палацы культуры.


Publié par Tranquillus | Ян 22, 2021 | У Інтэрнэце\nЗакон "Прафесійная будучыня" прадугледжвае, што працадаўцы могуць выплачваць узносы і даплаты ў ФПП работнікаў. У прыватнасці, выпраўленчыя і дадатковыя ўзносы, прадугледжаныя пагадненнямі кампаній і г.д.\nMa Caisse depots et consignings пашырае платформу да ўкладаў, якія ў цяперашні час кампаніі могуць таксама папоўніць CPF сумамі, якія будуць накіраваны на навучальныя праекты, якія адпавядаюць патрэбам кампаній і іх супрацоўнікаў.\nАктыўны штатны расклад Кампаніі могуць праводзіць "актыўны" камплектаванне з 3 верасня 2020 г., варта адзначыць, што ён не дазваляе кампенсаваць выдаткі альбо накіроўваць грошы на пэўны курс навучання работніка. У канцы снежня 2020 года каля 1 кампаній выкарыстоўвалі гэтую сістэму для 800 бенефіцыяраў і агульны фонд на суму каля 4 мільёнаў еўра.\nЧатыры тыпы ахвяраванняў: Добраахвотнае ахвяраванне: удзел у фінансаванні вучэбнага праекта альбо павелічэнне "бюджэту на навучанне" супрацоўнікаў, каб стымуляваць іх да навучання. Дадатковыя правы: выконваць калектыўны дагавор, які прадугледжвае больш выгаднае харчаванне. Карэкцыйныя правы: заплаціць € 3 карэкцыйных правоў, звязаных з прафесійнымі інтэрв'ю. Гэта абавязацельства дастасавальна\nЎклады і асігнаванні на заробкі CPF Ліпеня 10th, 2021Tranquillus\nЧЫТАННЕ Вы можаце паесці на сваім працоўным месцы\nPrécédent8 нечаканых пераваг вывучэння новай мовы!\nSuivantПрафесіяналы па перападрыхтоўцы: вы думалі пра працу-навучанне?


Свята Павагі Старэйшаму пакаленню\nУ Цэнтры Моладзі адбылося незвычайная свята - Свята Павагі Старэйшаму пакаленню.\nЧасцей за ўсё маладыя асобы пераймаюць веру ад сваіх бабуль і дзядуль. У парафіі Св. Яна Хрысціцеля гэта таксама можна заўважыць. І каб выказаць сваім бабулям і дзядулям удзячнасць парафіяльная моладзь прыгатавала невялікае свята, якое адбылася ў Цэнтры Моладзі.\nСпачатку ўсіх удзельнікаў заахвоцілі да спеву, а пасля спынілі ўвагу на адной гісторыі старой жанчыны, якая ўспамінала сваё дзяцінства, маладосць, першае каханне... Праз гэту гісторыю моладзь жадала данесці да нашых бабуль тое, што яны і зараз могуць адчуваць сябе маладымі і не хаваць свае пачуцці, усмешку, не гледзячы на свой узрост.\nА каб трошкі павесяліцца, была прапанавана гульня "Лато", у якой знайшліся свае пераможцы, якія атрымалі прыгожыя і салодкія падарункі. Таксама падчас "Лато" была хвілінка творчасці, у якой усе жадаючыя маглі падзяліцца сваімі талентамі. І каб сапраўды па-сямейнаму завершыць свята, усе прысутныя сабраліся за гарбатай і мелі магчымасць не толькі паразмаўляць, але і даць моладзі наказ на будучыню.\nГэта было вельмі цудоўнае свята, спадзяемся, што сустрэліся такім чынам не ў апошні раз.\nАртыкул падрыхтавалі Вольга Перадкова і Дзіяна Клімава


Прагноз надвор'я на выхадныя 16-17 верасня\n01:29 28 студзеня 2020\nНадвор'е на выхадныя: воблачна і невялікія дажджы\n18:05 15.09.2017 (абноўлена 13:59 18.09.2017) Атрымаць кароткую спасылку\nНадвор'е з дажджамі і парывістым ветрам усталюецца на Беларусі ў панядзелак, калі на тэрыторыю краіны з Карпат пачне перамяшчацца цыклон.\nМІНСК, 15 вер — Sputnik. У бліжэйшыя дні па Беларусі чакаецца па-асенняму няўстойлівае надвор'е, распавёў Sputnik начальнік службы гідраметэапрагнозаў Рэспубліканскага цэнтра па гідраметэаралогіі, кантролі радыеактыўнага забруджвання і маніторынгу навакольнага асяроддзя Дзмітрый Рабаў.\nУ ноч на суботу ўмовы надвор'я на тэрыторыі краіны вызначаць вобласць павышанага атмасфернага ціску, днём адаб'ецца ўплыў франтальнага падзелу. Будзе воблачна з праясненнямі, ноччу без ападкаў, а днём у многіх раёнах краіны магчымы невялікія дажджы. У асобных раёнах Віцебскай вобласці парывы паўднёвага ветру могуць дасягаць 15-18 м/с. Тэмпература паветра будзе змяняцца ад +6 да +11°С ноччу да +15..+20°С днём.\nСіноптыкі: у бліжэйшыя дні будзе "дэпрэсіўнае" надвор'е\nУ Мінску ў суботу невялікі дождж прагназуюць толькі ў другой палове дня. Верагоднасць ападкаў 70-80%, удакладнілі ў Гідраметцэнтры. Тэмпература паветра мінімальная ноччу +7..+9°С, максімальная днём +16..+18°С.\n"У нядзелю надвор'е будуць вызначаць больш актыўныя атмасферныя франты, якія змяшчаюцца з паўднёвага захаду Еўропы. На большай частцы тэрыторыі рэспублікі дажджы. Месцамі навальніцы, днём у асобных раёнах Брэсцкай і Мінскай абласцей моцныя дажджы", — распавёў Рабаў.\nТэмпературу паветра ў нядзелю абяцаюць на ўзроўні +9..+15°С ноччу і +14..+21°С днём. Прычым па паўднёвым усходзе краіны будзе практычна па-летняму цёпла — да +22..+27°С.\nМінску гэтага цяпла не дастанецца. Сіноптыкі прагназуюць на нядзелю +18..+20°С днём, часам дождж.\nЛя Палаца спорту ў суботу выступяць Дзядзя Ваня і Прэзідэнцкі аркестр\nУ панядзелак з Карпат, праз Беларусь пачне хутка перамяшчацца цыклон, які прынясе дажджлівае, а ў дзённыя гадзіны і ветранае надвор'е. Моцныя дажджы пройдуць ноччу ў заходніх і цэнтральных раёнах краіны. Днём дажджы будуць кароткачасовымі, але пройдуць ужо па большай частцы тэрыторыі рэспублікі. У асобных раёнах прагрымяць навальніцы. Тэмпература паветра на працягу сутак складзе ад +12 да +17°С уначы да +18..+22°С днём.\nУ Мінску ў ноч на панядзелак пройдуць моцныя дажджы. Днём чакаюцца кароткачасовыя дажджы і парывісты вецер. Тэмпература паветра на працягу сутак +14..+16°С.\nДажджы, Прагноз надвор'я, Гідрамет, Дзмітрый Рабаў, Беларусь


Что можно и нельзя делать в Святые вечера\nОпубликовано: 04.01.2019 10:27:02\nПасля Раства Хрыстова да Богаяўлення праваслаўныя перажываюць Святыя вечары. У гэты перыяд прынята часта бываць у храме, праводзіць час з сям’ёй, запрашаць у госці сваіх родных і блізкіх, прымаць удзел у калядных ранішніках, канцэртах, тэатральных прадстаўленнях. Некаторыя любяць у гэты перыяд гадаць і калядаваць, пераадзяваючыся ў розных персанажаў і жывёл, аднак Царква не ўхваляе ні першае, ні другое і лічыць гэта грахом. Іншая справа — народная традыцыя.\nФота Максіма Вечара.\nДля нашых продкаў калядаванне было не проста забавай. Яны імкнуліся жыць у суладдзі і гармоніі з усімі насельнікамі свету. І ў гурце калядоўшчыкаў як раз знаходзіла ўвасабленне ідэя наведвання людзей прадстаўнікамі ўсіх засветаў. Лічылася, што іх прыход магічна забяспечваў дабрабыт сялянскай хаты на наступны год. Таму калядоўшчыкаў заўсёды чакалі, шчыра адорвалі і крыўдавалі, калі яны міналі якую хату.\nСамі калядныя вечары называлі Святымі, або Крывымі. Аказваецца, увесь калядны час забаранялася працаваць. Лічылася, калі будзеш нешта рабіць, да прыкладу, шыць або сячы дровы, то гэта абавязкова выльецца ў нейкую бяду. Калі ж раптам правіла парушалі, то напрыканцы каляднага перыяду бралі стары венік без лісця, вымяталі хату, клалі на парог і секлі на некалькі частак, а пасля выкідвалі ў агонь або на сметнік, пазбаўляючыся такім чынам ад граху.\nБыла яшчэ адна цікавая традыцыя — праводзіць Каляду. Яна ўяўлялася як нейкая істота, якая прыходзіла да людзей. Вось як пра яе спявалі: “Прыехала Каляда ўвечары. Прывезла дудак рэшата. Паставіла дудкі на стаўпе.\nА сама села на куце”. Нашы продкі былі перакананыя, што ў канцы каляднага перыяду дарагую госцю Каляду трэба правесці з гонарам і ўшанаваннем. Да гэтага прымеркаваны, напрыклад, абрад “Цягнуць Каляду на дуба” ў Бярэзінскім і суседніх раёнах. Каляду ўвасаблялі ў выглядзе кола, снапа, гаршчка з куццёй — у кожнай вёсцы па-свойму. Праводзілі абрад на трэці дзень пасля Вадохрышча — 21 студзеня. Ён завяршаў калядны цыкл.


Напярэдадні кітайскага года сабакі студэнт Юрый Гарбачык ўдзельнічаў у Сусветнай выставе сабак - Гродненский государственный аграрный университет\nНапярэдадні кітайскага года сабакі студэнт Юрый Гарбачык ўдзельнічаў у Сусветнай выставе сабак\nГэта быў не першы ўдзел студэнта першага курса ФВМ Юрыя Гарбачыка ў падобнай выставе. У жніўні выстава сабак (Чэмпіянат Еўропы 2017) адбывалася ў Кіеве, дзе тры сабакі Юрыя атрымалі тытул юнага чэмпіёна Еўропы, а Юрый быў адзіным прадстаўніком ад Рэспублікі Беларусь. Да гэтага наш першакурснік, яшчэ будучы гімназістам, удзельнічаў у выставах сабак на Украіне, у Літве, Латвіі, Эстоніі, Польшчы, РФ.\nЗ 8 да 15 лістапада Юрый удзельнічаў у Сусветнай выставе сабак, якая праходзіла ў нямецкім горадзе Лейпцыгу. У выставе прымалі ўдзел каля 30 000 сабак з розных кантынентаў зямнога шара. На гэтай выставе Юрыю ўдалося ўвайсці ў топ-3 хэндлераў дня. У той дзень у тройку патрапілі дзве дяўчыны – з Італіі і з Англіі. Было і такое, што Юрый увайшоў у 20 лепшых хэндлераў Свету. За гэта Юрый атрымаў розныя кубкі і ўзнагародныя разеткі.\nНа дасягнутым Юрый не збіраецца спыняцца. Ён рэгулярна займаецца ў ГКОЦ “Сатурн” (г. Гродна). У 2018 годзе выстава сабак адбудзецца ў Англіі, але, паколькі Юра яшчэ будзе непаўнагадовы, то ён не зможа атрымаць англійскую візу. Таму наступны раз ён будзе прымаць удзел у англійскай выставе толькі ў 2019 годзе ў горадзе Бірмінгеме. Але да гэтага будуць і іншыя выставы. Вось такая інфармацыя пра чалавека, які любіць сабак для нашага сайта падчас наступлення ГОДА САБАКІ.


Уладзімер Правальскі: "Мая праграма – адсутнасьць якой-небудзь праграмы "\n28 верасень 2010, 02:45\nСёньня госьць Начной Свабоды – патэнцыйны кандыдат на прэзыдэнта, віцебскі бізнэсовец Уладзімер Правальскі. Сёньня Цэнтральная выбарчая камісія зарэгістравала яго ініцыятыўную групу.\nСоўсь: Сёньня на паседжаньні ЦВК вы прасілі не рэгістраваць ініцыятыўную групу Аляксандра Лукашэнкі, паколькі той асабіста не падаваў свае дакумэнты. Ініцыятыўную групу кіраўніка Беларусі ўсё ж зарэгістравалі, а вось вас павіталі воплескамі патэнцыйныя кандыдаты на прэзыдэнта і кіраўнікі ініцыятыўных групаў за шэраг заяваў кшталту пытаньня “Для каго дзейнічае сёньня Выбарчы кодэкс?”\nПравальскі: Я хацеў бы ўдакладніць, што прасіў адмовіць у прыёме заявы аб рэгістрацыі групы і вярнуць дакумэнты разам з заявай Аляксандру Рыгоравічу Лукашэнку. Падчас дыскусіі на паседжаньні чальцоў камісіі пасьля майго пытаньня, хто падпісаў заяву, мне адназначна адказалі, што падпісаў Лукашэнка, а прынёс кіраўнік яго ініцыятыўнай групы.\nСоўсь: Чаму вы вырашылі балятавацца на прэзыдэнта? Дзеля чаго вам гэта?\nПравальскі: Асноўная матывацыя, як і ва ўсіх маіх учынках адна – вялікае жаданьне працаваць на гэтай пасадзе. Паколькі яна праз 3-5 месяцаў будзе вакантнай. Я не сумняюся, што абавязкам прэзыдэнта Рэспублікі Беларусь я дам рады нашмат лепей, чым дзеючы кіраўнік.\nСоўсь: Мы папрасілі наведнікаў сайту “Свабоды” задаць вам пытаньні. Тацьцяна зь Віцебску пытаецца:\nСпадар Уладзімер, падзяка за мужны ўчынак. Пытаньне такое: у Віцебску шмат гадоў існуе дэмакратычная кааліцыя, нават дзьве. Мы ўсе адзін аднаго добра ведаем. А вас не. Якіх поглядаў Вы прытрымліваецеся? Якія асноўныя напрамкі вашай праграмы?\nПравальскі: Я веру ў тое, што буду прэзыдэнтам. Нават у гэтай выбарчай кампаніі. Бязь веры я б нават не выстаўляў сваю кандыдатуру.\nЯ таксама ня ведаю гэтых дэмакратычных сілаў тут у Віцебскай вобласьці. Відаць яны так працуюць, што да мяне нават не дайшла пра іх інфармацыя. Але я думаю, што гэта можна выправіць, бо час працуе на тое, што адзін пра аднаго даведаемся. Што да праграмы, то на дадзеным этапе мая праграма – адсутнасьць якой-небудзь праграмы. Паколькі іх сёньня ніхто не чытае, а калі і чытае, то ў ёй поўна спэцыяльных тэрмінаў. А мае прынцыпы заснаваныя на агульначалавечых, агульнаэўрапейскіх каштоўнасьцях – духоўна-маральны пачатак ва ўсіх учынках, тым болей на пасадзе кіраўніка дзяржавы. Цяперашняя ўлада галоўным робіць матэрыяльныя даброты, забываючы на тое, што без духоўна-маральнага стану грамадзтва могуць перакрэсьліцца ўсе іх дасягненьні і ўчынкі.\nСоўсь: Стала вядома пра ціск на сяброў Вашай ініцыятыўнай групы. Распавядзіце, калі ласка, што здарылася.\nПравальскі: Да аднаго з сяброў маёй ініцыятыўнай групы прыехалі проста на возера на рыбалку і задалі пытаньне: "Табе што, не падабаецца прэзыдэнт Лукашэнка?" На што ён ім адказаў: "Надакучыў мне ваш Лукашэнка". Яго прымусілі прасьледаваць зь імі ў сельсавет, куды ўжо даставілі яго маці, якая таксама зьяўляецца сябрам маёй ініцыятыўнай групы. І там аказвалі ціск, на мой погляд, з элемэнтамі пагрозы. У тым сэнсе, што, відаць, ёй ня хочацца дажыць да пэнсіі.


Трэці чайны чэмпіянат Беларусі распачне праграму ў Нацыянальным мастацкім музеі\nНапой, з якім цырымоняцца\nОпубликовано: 10.03.2017 11:25:50\nНазва Tea Masters Cup добра вядома беларусам, асабліва аматарам якаснага чаю. Наша краіна далучылася да гэтага міжнароднага праекта яшчэ ў 2015 годзе, тады ж прайшоў і першы чайны чэмпіянат Беларусі. Гэты фестываль, які арганізуе “Чайная студыя Алёны Вялічка”, не толькі выяўляе здольных майстроў чайнай справы, але і спрыяе абмену вопытам паміж прафесіяналамі і распаўсюджванню чайнай культуры.\nКожны год чэмпіянат праходзіць на розных сталічных пляцоўках. Сёлета ён распачнецца 18 сакавіка ў сценах Нацыянальнага мастацкага музея як доказ таго, што чайная культура — гэта сапраўднае мастацтва. Другі дзень фестывалю, 19 сакавіка, пройдзе ў гасцініцы “Пекін”. Традыцыйна ў цэнтры чэмпіянату — конкурсы па заварванні чаю. Пераможца, якога выявіць журы з чайных экспертаў Беларусі, Расіі і Шры-Ланкі, атрымае бясплатную паездку на міжнародны чайны чэмпіянат у В’етнам.\nАкрамя спаборніцкай часткі, гасцей фестывалю чакае забаўляльная і адукацыйная праграма. Так, у Нацыянальным мастацкім музеі пройдуць майстар-класы па прыгатаванні чаю і дэкаратыўна-прыкладным мастацтве, адбудуцца экскурсіі па музеі, канцэртная праграма, выстава-продаж, бясплатныя дэгустацыі, будзе працаваць дзіцячы пакой. Не менш цікава выглядае і праграма другога дня чэмпіянату ў гасцініцы “Пекін”. Арганізатары ўпэўніваюць — духмяны водар і яркія эмоцыі гасцям і ўдзельнікам фестывалю забяспечаны.


Новы Acer праектары ужо ў М. Відэа - 1BiTv.com\nAcer аб'яўляе пра пачатак продажаў у крамах сеткі М. Відэа трох новых праектараў, у тым ліку дзве мадэлі пачатковага ўзроўню, аптымізаванай для выкарыстання ў офісе, у Р1150 і P1250, а таксама як прэміум UHD праектар для хатняга кінатэатра M550.\nПраектары Р1150 і P1250 выдатна падыходзяць для дэманстрацыі прэзентацый нават у добра асветленых памяшканнях, а таксама яны могуць быць паспяхова выкарыстаны ў хатніх умовах для прагляду фільмаў. Праектар Acer M550 з'яўляецца адным з самых даступных мадэляў 4K / UHD на рынку з самай высокай яркасцю і кантраснасцю, а таксама крышталёва чыстае і натуральны малюнак. Гэта будзе выдатны кампанент хатняга кінатэатра. Усе тры мадэлі будуць прадавацца ў Расіі выключна ў крамах сеткі М. Відэа.\nAcer Р1150 / P1250\nПраектары Acer Р1150 і P1250 аб'яднаць дастаткова для офіснага і хатняга выкарыстання якасці выявы з высокай яркасцю, вялікай колькасцю функцый і нізкай кошту. Мадэль Р1150 праецыруе малюнак у дазволе SVGA (800 х 600), а P1250 атрымаў XGA матрыца (1024 х 768). Абодва варыянты ідэальна падыходзяць для дэманстрацыі прэзентацый або прагляду відэа.\nПраектары аўтаматычна вызначае рэжым ўстаноўкі (табліца або потолочное мацаванне) і перавярнуць малюнак, а таксама правільныя вертыкальныя трапецыяпадобныя скажэнні. Дастаткова проста наладзіць фокус, астатнія праектары будуць рабіць гэта самі.\nВыкарыстанне ў абодвух праектарах лямпы са светлавым патокам да 3600 люмен дазваляе праглядаць прэзентацыі і відэа нават у штучных або натуральных асветленых памяшканнях. У гэтым выпадку тэхналогія LumiSense ™ аналізуе кадр малюнка на кадры і настройвае параметры малюнка для паляпшэння чытальнасці дэталяў у цёмных абласцях малюнка. DynamicBlack ™ Dynamic Dynamic System Correction дазваляе дасягнуць самага глыбокага чорнага колеру за кошт павышэння кантраснасці да ўзроўню 20000: 1.\nТэхналогія Acer ColorSafe II ™ рэгулюе параметры колеру, што і праектар лямпы узростаў і кампенсуе зрух спектру ў жоўтую частка, таму колераперадача малюнка заўсёды будзе дакладным, нават калі лямпа працуе некалькі тысяч гадзін.\nПраектары Acer Р1150 і P1250 абсталяваныя ўбудаванымі дынамікамі, так што падзея выхаду, карыстальнікі не павінны несці слупок. Вы можаце перадаваць выявы ў праектарах не толькі праз усіх звычайных правадных інтэрфейсаў, але і праз Wi-Fi (адаптар набываецца асобна), у тым ліку ад смартфонаў і кампутараў. Мадэлі таксама падтрымліваюць адначасовы выснова малюнка з некалькіх крыніц, што асабліва карысна пры абмеркаванні праектаў разам.\nСпецыяльна для хатніх фільмаў і анімацыйных фільмаў, то Acer Р1150 і P1250 падтрымліваюць выснову 3D-малюнкі (затворной акуляры набываюцца асобна). Для таго, каб кампенсаваць страту яркасці і каляровасці ў рэжыме 3D, тэхналогія Acer ColorBoost 3D ™ павялічвае насычанасць да 30%, пашыраючы глыбіню і дыяпазон выходных кветак.\nAcer M550 спецыяльна распрацаваны для прагляду высакаякаснага кантэнту дома. Усе выкарыстоўваюцца ў тэхналогіі праектар Acer, накіраваных на павышэнне выразнасці, яркасці, дакладнасць колераперадачы і насычанасць малюнка. M550 здольны замяніць сучасныя 4K-тэлевізары, як гэта праецыруе малюнак з дыяганаллю 120 цаляў без страты якасці. 0,66-цалевая матрыца праектара UHD DMD стварае малюнак з дазволам да 3840 х 2160 пікселяў. Тэхналогія DynamicBlack ™ аналізуе выходны сігнал выявы і змяняе яркасць лямпы праектара для дасягнення дынамічнага ўзроўню кантраснасці да 900000: 1. Такім чынам, нават самыя складаныя сцэны ў кіно, калі глядзець на Acer M550 не страціць сваю мастацкую эфектыўнасць.\nУльтра-высокае дазвол памяншае эфектыўны светлавы струмень праектараў, але Acer M550 мае лямпу, якая забяспечвае яркасць да 2,900 Лх - вам не прыйдзецца чакаць наступлення ночы або маляваць шторы шчыльна атрымліваць асалоду ад высокай якасцю, яркае малюнак. У гэтым выпадку тэрмін службы лямпы складае да 15 тысяч гадзін, што значна зніжае выдаткі на абслугоўванне праектара ў будучыні.\nAcer M550 здольная ўдыхнуць новае жыццё ў старыя фільмы: Super Resolution ™ Engine павялічвае дэталізацыю крыніцы ў нізкім дазволе, даючы відэа 4K яснасці. А тэхналогія Acer AcuMotion ™ дазваляе павысіць рэалістычнасць і плыўнасць рухаў ў кадры за кошт дадання дадатковых прамежкавых кадраў. Такім чынам, выява пазбаўляецца ад размыцця і мігацення, характэрных дынамічных сцэн у роліках з частатой 25 кадраў у секунду.\nПраектар Acer M550 з'яўляецца HDR-сумяшчальным, і, такім чынам, выкарыстоўваючы адпаведны рэжым, малюнак на экране будзе гуляць поўны колер, і глядач будзе атрымліваць асалоду ад гульнёй святла і цені, а не для праектараў і тэлевізары без падтрымкі HDR.\nПадтрымка Rec. 2020 ды рэкамендуецца для арганізацыі UHDTV вяшчання, забяспечвае правільнае адлюстраванне кветак і гамы малюнка. Глядач убачыць на экране менавіта тыя колеры і адценні, якія былі задуманы аўтарам відэа.\nAcer M550 мае два дынаміка, магутнасць 5 Вт кожны, гук якога не будзе пакрыта шумам вентылятара - сістэма астуджэння праектара вырабляе гук у дыяпазоне ад 19 дб да 26 дб.\nUHD малюнка перадаецца на праектар праз інтэрфейс HDMI 2.0, дадатковы высакахуткасны бесправадны модуль таксама даступны, здольны прымаць відэа з кампутара з дазволам 3480 х 2160 пікселяў без затрымкі.\nІран забойства ноўтбук пераўтварэнне маркетынг волі арбітражны суд Ізраіль Рым СНД свабода Узнагарода адпачынак казна даследаванне палец S-300 эканоміка абарот ГЛОНАСС Паралімпійскія гульні дыябет прыняцце таварны знак доўг планшэт дагавор 4G грузаў адвакат экспарт філасофія латарэя музыка кракадзіл грашовы агрэгат кошт Масква самалёт Сакрат песня Керчанскі алкаголь лекар уласны санкцыі крэдыт планаванне смяротнае пакаранне закон кліент агент грашовае пытанне кантрабанда падводная лодка іпатэка канфіскацыя канферэнцыя таксі суддзя бізнес Расія Бачароў Ручай заказ шлюб fideicomass медыкаменты Платон мяшок закон праца вытворнае тэст ПДВ найменне сабака монометаллизм крадзеж падатак ліквідацыя прапанова пенсія Сочы ААН дэмакратыя змея грыбы перавозка грузу рабства спадчыннік фарба вымагальніцтва абмен забарона піва банк мост фестываль нататка іпатэка прадукт залаты стандарт-манета кансультацыя развод даляр аплата гатэль фармацэўтычныя прэпараты ракета правапераемнасць адвагу прыняцце колер дэвальвацыя Беларусь кот умеранасць знак ўспадкоўванне сок нерухомасць палітыка жыць персанал МСФС Крым выпраменьванне інтэграцыя тыранія арганізацыя банкамат падпал валютная адзінка цацка Viber Украіна інтэрнэт архітэктура правілы рэйтынг харчаванне рэформа кантракт пераўпакоўку грамадзянства інвестыцыі змест пакт незадэклараваныя тавары кантроль Газпрамнафта інтэлектуальная маёмасць футбольныя буцы грашовая сістэма медыцына нуллификация інсулін футбол ЗША даклад LTE дзіця биметаллизм замах махлярства канал FIFA 2018 рэстаран манета цэс Казахстан суд даследаванне сэрвітуту перадумова галава валюта дастаўка Германія справядлівасць роды пошта выбары кава тэстастэрон транссэксуалаў Кітай вераломства газ рубель FMCG кампрамат грошы СГА заканадаўства паветраны транспарт волі цяжба звальненне манапаліст слоўнік суправаджальны кодэкс Юстыніяна кабельнае тэлебачанне падробка алігархія бяспеку дигитализация Грэцыя жанчына ўкусіць прадавец салома гандаль фінансы золата пераклад Tax Free атручванне дзеянне деликт грузавы дзіця нейротехнологиям Дарожна-транспартныя здарэнні продаж ролю квазі-пагадненне QR-код куш піць яблык тимократия кіно алімпійскія гульні звычаі 3G мемарандум тэорыя імпарт грашовая маса пастаўшчык рэвальвацыя прыватнае банкаўскае абслугоўванне лагістыка аўтамабіль заклад легат Сірыя сям'я